igorreko alkatea | Igorre sarean\n‘igorreko alkatea’ laburpen hitzak dituzten postak\nPosted in KARMELE PLENOAN, tagged Igorre, igorreko alkatea, Igorreko Bildu, igorreko pnv, Igorreko Udala, plenoa igorren on 2011/12/26 | Utzi erantzun bat »\tAzkenean, Karmele Gabonak paseute etorri da kafetxue pagetan.\n- Parkatuko deustezue baia egunotan lieute ibili naz jaietako kontuekaz.\n- Parkatute zagoz. baia guk jakin gura dogune da ia zelan joan dan plenoa.\n- Ba bueno, ez dago kontetako gauza handirik. Puntu batzuk atzeratu egin ziren, auren artean datorren urteko aurrekontuen onarpena. Oraindik ez dago alderdien arteko adostasunik eta hori lotzeko denpora apur bat gehiago hartu deu udalak.\n- Beste alde batetik, Euskal presoen eskubideen aldeko mozino bi egon ziren, bata Bilduk eta bestea PNVek aurkeztuak, baia horren ganean Bilduk berak agindu dau ohar bat IGORRESAREANera eta nik ez deukot besterik esateko.\n- Beste kontuak plenoetako gauza normalak: Diru-laguntzak emotea euskera ikasteko, datorren urteko pleno egunak onartu, Euskera Biziberritzeko Plan Nagusiaren 2012ko kudeaketa plana onartu, Igotrans zerbitzua kontratetako ipintea, “Emakumeentzako defentsa ikastaroa” adjudiketea, obra ziurtagiriak, fidantzak bueltatea, obra baimenak…. Honek puntu guztiak aho batez onartu ziren.\n- Beste puntu bat Eskoletako patioa estaltzeko obrak adjudiketea izan zan. PNV abstenidu egin zan. Emondako arrazoia: proiektu definitiboa ez deuriela ikusi.\nEz dot ulertu, gai ordenean puntua baegoan, ez dira kapaz izan proiektu hori eskatako?\n- Gero galdera erantzunetan gai bi atara ziren: lenengoa, Loiate inguruan egindako lapurretak, honen inguruan zenbait gestino egiteko gelditu zan alkatea eta bigarrena, Berdintasun plana. Argi ikusi zan Igorren neurrira egindako plan hon bat daukagula baina Igorre Danontzat eta PNVrentzat ez dala lehentasunezkoa, martxan ipintea aurrekontuen % 0,012 izanda be. Burrukan jarraitu beharko da.\nEta hemen amaitzen da urte honetako; beste barik:\nURTEA ONDO AMAITU ETA HOBETO HASI !!!!\n“Euskaraz bizi gura dogu”\nPosted in ARRATIA NEWS, tagged abenduak 3, abenduaren 3a, aberastasuna, alkarteetan zuzterretik, Arratia, beinat anzola, elkarteak igorren, euskalgintza, euskararen eguna, euskaraz bizi gura dogu, euskaraz bizi nahi dut, euskera, euskerea, herrigintza, Igorre, igorreko alkatea, igorreko elkarteak, igorreko euskara plana, Inbiu, lip-dub, udalgintza, zuzterretik, zuztertxu on 2011/12/04 | Utzi erantzun bat »\tHorixe izan zan atzo hainbat igorreztarrok aldean eroan genduzan pegatinetako lema. Euskararen eguna izan zan, abenduaren 3a eta ekitaldi berezia bizi izan genduan Kultur Etxearen epeletan, 18:30etatik aurrera.\nAlkarteetan euskerea zuzterretik titulupean, hainbat kontu ikusgai. Aretoa, ume, gazte eta helduekaz beteta (300entzako lekua dago). Hasteko, irailaren 24an “Inbiu”-ren barruan egindako lip-dubaren making-off-a eta orduko emozinoen oroitzapen gozoa. Ostean, Zuztertxu euskara planaren ikurrari omenaldi txikia: jantzariaren agurra, soinu txikiaz, eta bertsoa, Laboaren doinuan.\nBildu eta aurrekontu parte-hartzaileak\nPosted in BIDEOAK, tagged aurrekontu parte-hartzaileak, aurrekontuak, beinat anzola, BILDU, Igorre, igorreko alkatea, Igorreko Bildu, Igorreko Udala, parte-hartzea on 2011/11/30 | Utzi erantzun bat »\tBilduko hainbat alkate eta zinegotzik prentsaurrekoa emon eben atzo, aurrekontu parte-hartzaileen aldeko jarrera erakutsiz. Beiñat Anzola Igorreko alkateak be hartu eban parte bertan.\nHemen daukazue bideoa:\nEta hemen, bertan esandakoa.\nPosted in KARMELE PLENOAN, tagged eaj-pnv, euskalgintza, euskara, herrigintza, igorreko alkatea, igorreko pnv, Igorreko Udala, lip-dub igorre, udalgintza on 2011/09/30 | Utzi erantzun bat »\tAste konplikatua oraingoa, batetik bestera gelditu barik. Gaur arte ez dot Karmelegaz topo egin eta goizean ez dot aukerarik galdu asteleheneko plenoari buruz bera galdetzeko.\nZoli erantzun dau, betiko energiagaz. “Kontu teknikoak izan zirean gehienak eta sano arin joan zan dana. Besteak beste, auzokide batek Olabarriko errotarren inguruan Udalaren kontra sartutako epaiketan, Udalaren alde egin dau epaileak, eta hori jakinarazi zan plenoan”.\n“Orduan, matrakarik ez oraingoan?” galdetu deutsat nik. “Matraka barik, kexea”, Karmeleren erantzuna. “Iñigo Uriarte, PNVko ordezkariak, politika eta euskara ez nahasteko eskatu eban, euskara pluraltasunean defendatu behar dala eta ez politizatu. Ia hori nork egin eban galdetu eutsienean, betikoak izan zireala bota eban”.\n“Eta zegaitik bota eban hori, ba?” galdetu dot nik. “Okurriduten jatana da ez eutsiela grazia handirik egin lip-dubean independentisten banderak, Kukutzaren aldekoak edo presoen ingurukoak ikusteak, hau da pentsamendu bakarraren eta mundu grisaren alde dagozala“, Karmelek, “baina hori, uste bat baino ez da”.\n“Uff! Espainolistek beti esan dabena da hori, euskara ez dala politizatu behar, abertzaleok interes politikoetarako erabiltzen dogula, bahituta daukagula…”\n“Bai, txarrena da ustez abertzaleak eta euskaltzaleak direanak Patxi Lopezen diskurtsoa barneratuta eukitea -euskera askatasunean-” bota dau Karmelek. “Baina mingarriena ez zan hori izin”.\n“Txarragorik egon zen ala?” harrituta nik.\n“Bai, Kukutzaren kontuan Ares eta Azkunak izandako jarreraren inguruan berbaz, azken honen alde dagoala bota eban PNVko ordezkariak“.\nPasau dan asteko astakeriak gogoan (Rekalde militarki okupatuta, ertzaintza herritar baketsuen kontra kargatzen, anbulatoriora sartzen parte medikoak kentzeko…), ardura sartu jata politikari eskoitarrek arazoak konpontzeko deukiezan moduen inguruan. Eta bildur apur bat, be bai.\nPosted in IRAGARKIAK, tagged herrigintza, Igorre, igorreko alkatea, igorreko herria, Igorreko Udala, plenoak, udalgintza on 2011/09/26 | Utzi erantzun bat »\t18:30etan udaletxean. Gaien zerrenda:\n1.- Aurreko akta irakurri eta ontzat emotea.\n2.- Diru-laguntzak eskatzea.\n3.- “Viviendas de Vizcaya”rekin hitzarmena.\n4.- Olabarriko errotaren epaiaren barri emotea.\n5.- Obra ziurtagiriak\n6.- Obra lizentziak.\n7.- Alkatetzearen Dekretuen barri emotea.\n8.- Eskaerak eta galderak.\nKurtso hasiera udaletxean\nPosted in KARMELE PLENOAN, tagged anbulategia, autobusak, Batz, BILDU, Bildu Igorre, EAJ, eskolak, eskoletako aterpea, Igorre, Igorre Danontzat, igorreko alkatea, igorreko eaj, Igorreko Udala, igorreko udaletxea, plenoa, PNV, udaletxea, Viviendas de vizcaya on 2011/09/14 | Utzi erantzun bat »\tAstelehenean burutu zan “kurtso hasierako” lehenengo plenoa eta gaur goizean, Karmelegana jo dot horren barri eukiteko.\nEbakiaren bueltan alkartu gara eta laster hasi da entzundakoak kontetan. “Ez da gai polemikorik egon”. “PNVkoek ez dabe mozinorik sartu, ala?”. “Oraingoan ez, baina kritiko agertu dira puntu batzukaz”.\nPosted in MARITXUREN KIOSKOA, tagged aurrekontu parte-hartzaileak, aurrekontuak, auzo-batzarrak, beinat anzola, igo aurrekontuetara, Igorre, igorreko alkatea, Igorreko Udala, parte-hartzea on 2011/09/01 | Utzi erantzun bat »\tAzkenengo Begitu-n (148) Igorreko alkate Beinat Anzolak gutuna bidali dau aurrekontuen inguruan. Intereseko iruditu jaku eta bere osotasunean dakargu hona:\nAurten be aurrekontu partehartzaileen prestaketan gabiz buru belarri, udal aurrekontuen eraketea dan moduko gai baten, herritarron abotsa albait ondoen batuko dauan metodoan sakontzen.\nDanok daukagu zer esana, andra zein gizon, zahar zein gazte, Urkuzutik Mikelera, San Kristobaletik Basauntzera, alkarteetan beharren dabizenak zein ez. Udalak eta herriak bat egin behar dabe. Herritarren berbeak, zeuon esanak guretzako balio handia daukalako. Ezer egin orduko, dirua honetan edo haretan erabili ebatzi orduko konsultau egin gura jatzuelako. Herriko gaien ganean danok daukagulako zer esana.\nUdal Gobernuak proposamen bideragarri baina zabala eroango dau batzarretara, herri osoko beharrizanak kontuan hartu gurean osoturikoa.\nHerritarren beharrizanak dira gure abiapuntua eta ilusinoaren oinarria. Herrirako, zeure auzorako onena zer dan azaltzeko modua emoten dau aurrekontu parte hartzaileak, herritarrak ezagutzen dabez ondoen euren beharrizanak. Guk udaletxetik bitartekoak jarriko doguz eskura, herritarren\nguneak eta batzarrak ahal danik eta erabakitzaileenak izan daitezan udalaren proposamena moldatu, aldatu edo hobetzeko.\nInformazinoa daukanak hobeto irudikatuko dau etorkizunerako zelango herria, zelango Igorre gura dauan. Horixe da gakoa, informazinoa.\nGutako bakotxak informazinoa hartu eta emon egin behar dau, emon eta hartu. Informazino barik ezin da parterik hartu.\nAuzo eta erdigunean detektau doguzan arazo eta beharrizanak azalduko doguz eta aurtengo aurrekontuetarako beharrezko edo onuragarriena ikusten doguna herritarrokaz kontrastau.\nGure behar egiteko modua hauxe da: Herriko beharrizanak detektau, proposamen bat prestatu eta azaldu, herritarren ekarpenak jaso, komisinoan adostu eta ahal bada, ago batez 2012ko aurrekontuak onartu. Baina ez daigun ahiztu kontu garrantzitsu bat, izan be, azken ebatzia plenoan hartzean da.\nAgirre Lehendakaria eta beste egitasmo desbardinak. Zeure eretxia emon eta herritar lez zer esana dozulako eta gu entzuteko gogoz gagozalako, urri lehenengoan auzoz auzo, pausuz pausu ibiliko gara. IGO auRREkontuetara, Igorreko herria, danon aukerea!\nGutunean, auzo-batzarretako egun, ordutegi eta lekuak be zehazten dira.\n- Urri lehenengoak 12, Garbe-Mikele, udaletxean, 19:30etan.\n- Urri lehenengoak 15, San Kristobal, txokoan, 19:30etan.\n- Urri lehenengoak 19, Gezala-Basauntz, udaletxean, 19:30etan.\n- Urri lehenengoak 20, San Juan, txokoan, 19:30etan.\n- Urri lehenengoak 21, Urkuzu-Garakoi, txokoan, 19:30etan.\n- Urri lehenengoak 22, Kultura-kirola, Kultur Etxean, 19:30etan.\n- Urri lehenengoak 28, Erdigunea-Olabarri, Kultur Etxean 19:30etan.\nPleno bi, mozino bi. PNV errekorraren bila?\nPosted in KARMELE PLENOAN, tagged anbulatorioa, Arratia, BILDU, Bildu Igorre, Igorre, igorreko alkatea, Igorreko Bildu, igorreko eaj, igorreko plenoa, igorreko pnv, Igorreko Udala, mozinoa, osakidetza, plenoa on 2011/07/28 | Utzi erantzun bat »\tKarmele gaur nahiko moskeeute etorri da. Eta izen buruan dinona errepikatu deu. “Pleno bi, mozino bi. PNV errekorraren bila dabil ala?\n.- Txarto eretxiten dotzezu ala dinotze Begok.\n.- Ba emoneko esplikazinoen aurrean, oso txarto. Azken baten, danan artean egiteko moduko gauza bat, “goikoak” agindu deutsielako, aurretik Deian atara eta gero eguardian mozino moduan sartu, arrastien horren ganean berba egiteko gelditute egonda. Ez dotset patxadarik ikusten.\nBILDU eta Igorre Danontzatekoen erantzuna elegantea, gauzak argi izten deuzena eta alkarlanerako proposamen konkretu bat eginaz. Firmak batzeko papela eginda eta fotokopiak atarata.\nItxaroten nago ea BILDUkoek papela ataraten daurien. Hori egiten badeurie ipiniko dogu enlazea hemen.\n.- Baia, beste puntu batzuk be egongo ziren ez?\n.- Ba bai. goien idatzikoa azkenengoa izan zan. Hona hemen besteak:\nDiru-laguntzak emotea. Onartu egin ziran.\n2012 uretrako Herriko Jaia zehaztea. San Antonio egunez.\nLorezaintzaren mantentze-zerbitzua kontratetako ipintea. Papeleoa martxan ipintea onartu zan.\nBideak garbitzeko zerbitzua adjudiketea. Lantegi Batuari emon jako zerbitzua.\nObra-ziurtagiriak. 97.000€ San juaneko obra konplementarioetan.\nLKS Ingeniería S.Coop-ek, Batz Sociedad Cooperativa merkataritza-etxearen izen eta ordezkaritzan aurkeztutako Z-25 sektoreko birpartzelazio-proiektuaren aldaketea hasieran ontzat emoten dauan Alkatetza Dekretuaren barri emotea. Alkateak danon aurrean firmeu eban Dekretua. Batzek Udalari % 15 emongo dotse: 46000 €.\nObra- eta jarduera-lizentzia. Danak ontzat emon ziran.\nPub-Lakro-ren jarduera-sailkapena aldatzeko eskabidea. PUB izatetik Diskoteka izatera pasetako. Ez zan onartu Teknikoen kontrako txostena egoalako.\nAlkatetzearen Dekretuen barri emotea. Nitxoak, obra txikiak…\n.- Plenoa amaitu eta gero, Soraya Lizundia, BILDUren bozeroaleak, idatzi bat irakurri eban. Idatzian, kritika gogorra egiten eutson PNVko bozeroale dan Iñigo Uriarteri, Deian bere agotik agertu ziren adierazpenak direla eta. Galdera bitan laburtzen da BILDUren kritika: Noiz egon da aurretik BILDU instituzinoetan? Zelan jarri al deu dudan alkatearen erabateko dedikazioa?\n.- Iñigo Uriarteren azalpena ez ziren bape argiak izan. Errekozidu eban BILDU ez dala egon aurretik instituzinoetan. Baia euren antzekoak… Errekonozidu eban alkatea beti egon dala berarentzat disponible, baia… Errekonozidu eban DEIAn idatzitakoagaz bera be ez dagola konforme neurri handi batean…\n…. Baina berak ez deu ezer egin DEIAren informazinoa zuzentako …. eta uste dot ez dauela egingo.\nOharra: BILDUren idatzi hau publiketan bada enlazea ipiniko dogu edo kopieu egingo dogu.\nHonen inguran aurkitutako informazioak\nPNVren trapitxeoak agerian gelditu dira Igorreko eskolaren auzian wp.me/pwI1v-15E 1 hour ago\nDatorren barikuan, hilak 24, ehbilduren batzarra Igorren wp.me/pwI1v-15B 6 hours ago


Mugaz bi aldeetako umeen eskubideak — Inaki Irazabalbeitia\nGogoan dut Europako Parlamentuan zerbitzatu nuenean, PETI batzordean eskaera ugari izan genituela gai horrekin lotuta. Arazoaren muina da, sarri, kasu horietan aplikatzen diren legeak estatuz estatu nola aldatzen diren. Europa mailako arauren bat bazegoen ere, ez zen aski arazoa egoki bideratzeko.\nBa herritarren eskaera horiek bidea egin dute. Europako Parlamentuan gaiari buruzko lantalde bat osatu zuen PETI batzordeak. Gero JURI batu zitzaion. Horren ondorioz dira aste honetan Batzordeari eta Kontseiluari egingo zaien ahozko galdera bana eta onartzera proposatuko den ebazpena.\nAhozko galderek zein ebazpenak umeen kustodiaren mugaz bi aldeetako dimentsioaren arazoaren muinari heltzen dio. Umeak tarteko diren kasuetan estatuen arteko elkarlanean sakondu behar dela aldarrikatzen dute maila judizialean zein administratiboan. Adibidez, umeekin lan egiten duten gizarte-zerbitzuen koordinazioa indartuz. 'Umearen intereserako onena' leloak izan behar du helburua.\nSobra ere, ebazpenak aurrera egingo du gehiengo nahikoa nagusiarekin. Orain pilota Batzordearen eta Kontseiluaren teilatuetan egongo da. Izan ere, EBren arkitektura legislatiboan EPk ez du ekimen legegilerik.\nPoza ematen du lekuko izan zaren arazo baten konponbidea gertuago agertzen dela ikusteak


Euskal Herria Bildu - 155. artikulua indarrean jarri edo defendatzen duten indarrekin ezin da aliantza politikarik egin\n155. artikulua indarrean jarri edo defendatzen duten indarrekin ezin da aliantza politikarik egin\nEH Bilduren Mahai Politikoaren Adierazpena Euskal Herriko iritzi publikoari:\nAzken hilabete eta asteetan izaten ari diren gertaera larrien aurrean, hala nola, 155. Artikulua martxan jartzea eta Kataluniako autonomi\na bertan behera uztea, EH Bilduren Mahai Politikoak honako hausnarketak gizarteratu nahi ditu:\na) Azken hilabeetan ohartarazten ari garen bezala, salbuespeneko egoera baten bizi gara, Espainiako estatuko sektorerik atzerakoienak 78ko Erregimena salbatzeko egiten ari diren ahaleginen ondorioz. Gure ikuspuntutik, Felipe VI.ak egindako hitzaldiak helburu argia zeukan: Bloke politiko, enpresarial, sozial eta mediatiko bat disziplina zorrotz baten mendean jartzea, eta kontraerreforma bati bidea irekitzeaz gainera, babes garbia adieraztea. Horrenbestez, autoritarismoa, eta askatasunen eta gure izaera nazionalaren murrizketa garbi baten aurrean gaude.\nb) 78ko erregimena de facto amaitzea esan nahi Kataluniako autonomia bertan behera uzteak. Hau da, Autonomien Estatua amaitu egin da.\nc) Hemendik aurrera zer gertatuko den argi daukagu: Erregimenaren estrategia izango da izaera autoritarioa daukan estrategiaren atzean jartzea. Gure askatasun nazionalak eta autogobernua murriztuko dituzte, eskubide demokratikoekin batera.\nd) Argi esan dezagun. Salbuespeko egoera baten aurrean gaude. Jokoan daude gure eskubide nazionalak, sozialak eta askatasun demokratikoak. Testuinguru honetan, 155. Artikulua indarrean jartzen duten edo defendatzen duten indarrekin ezin da aliantza politikarik egin.\ne) Azken asteetan egiten ari garen irakurketa berresten dute azken gertaerek. Estatua demokratizatzeko aukerarik ez dago. PP, PSOE eta Ciudadanosek osatutako blokeak ezinezko egiten du Estatuaren demokratizazioa. Egoera honi ezin zaio aurre egin anbiguotasunetik. Euskal gizarteari argi hitz egin behar zaio, erdi egiak esan gabe.\nGaur eta hemen gizarte honi esan behar zaio ez dagoela bilateralitaterako tarterik ez bada berdintasunetik egiten.\nEgoera politiko honetan, EH Bilduren Mahai Politikoak honako erabaki hauek jakinarazi nahi dizkie euskal herritarrei:\n- Salbuespeneko egoera honen larritasuna ikusita, hurrengo egun eta asteetan Kataluniako herriari elkartasuna eta babesa agertzeko ekimenak sustatuko ditugu eta horietan guztietan parte hartuko dugu.\n- Katalunian 155. artikulua indarrean jartzearen aurka gauden eta erabakitzeko eskubidea babesten dugun indar politikook, sozialek eta ekonomikoen erantzukizun politikoz egin behar diogu aurre egoera larri honi. Ditugun ezberdintasunak alboratu eta egoerak eskatzen duen mailan egon behar gara. Elkar ulertzeko eta elkarrizketarako guneak bilatzeko jarrera dauka EH Bilduk eta, zentzu horretan, hori bultzatzeko harremanak indartzen ari gara.\n- Batasun nazionala eta demokratikoa lehentasuna izan behar dira, are eta gehiago kontuan hartzen badugu Estatuaren jarrera autoritarioak eragin zuzena izango duela gure herrian ere bai. Erregimena salbatu nahi duen bloke atzerakoiak indarrak batu baditu, demokrazia gure herriaren burujabetza eta autodeterminazio eskubidea defendatzen dugunok elkar hartuta jokatu beharko genuke.


Ernest Ginsburger Baionako rabino handiaren omenez | Kultura | KAZETA\nErnest Ginsburger Baionako rabino handiaren omenez\nAuschwitzen bizia galdu eta, zazpi hamarkada pasa direla, Euskal Museoak Baionako Rabino Handia izan zenaz erakusketa eskainiko du.\nKAZETA|2018/03/02 14:35|0 iruzkin Eguneratua:\nErakusketan, Ernest Ginsburger Baionako rabino handiaren bizi aberatsa ageri da. © Euskal Museoa\nBaionako Rabino Handia izan zen eta judutarren historiaz idazki franko utzi zituen. Baionako komunitateaz idatzi zituenak balio handikoak dira historialarientzat. Ernest Ginsburgerren omenez erakusketa antolatu du Baionako Euskal Museoak. Martxoaren 2an hasi eta 18an bururatuko da.\nAuschwitzen bizia galdu baino lehen, bizi emankorra eta engaiatua izan zuen gizonak. Rabino, historialari, jurista, kazetari eta konferentzia emaile izan zen XX. mende hasieran. Frantziar Estatuko hego mendebaldeko judutarrei buruz informazio anitz bildu zituen. "Baionako judutarrak, jatorritik Frantziar Iraultzara" testuan, komunitate horren bizitzeko manerak ezagutarazteaz gain, merkatari portugesen dinamismo ekonomikoa kontatu zuen. Garai hartan gainerateko herritarrekin bizi zituzten tentsioak ere aipatzen zituen.\nEuskal Museoak argitara ekarriko du hain guti aipatu den testua, Ernest Ginsburgerren biziaz erakustaldi bat antolatuz eta martxoaren 7an, goizeko 9etan, mahai-inguru bat eskainiz. Anne Oukhemenou historialaria, Georges Weill, Aliantza Israeldar Unibertsaleko liburutegiko eta artxiboetako arduraduna eta Jean Plançon, historialaria izanen dira gomitak. Anne Oukhemenouk rabino handi izan zenaz liburu bat argitaratu du Atlantica argitaletxearekin.


Elizaren Lidergo Egitura - Mundu osoan Suitza Jainkoaren Eliza\nguri buruz > WKG sinestea > Elizako zuzendaritza egitura\nElizaren burua Jesukristo da. Espiritu Santuaren bitartez Elizari Aitaren nahia agerian uzten dio. Eskrituren bidez, Espiritu Santuak eliza irakasten eta ahalmentzen dio komunitateen beharrei zerbitzatzeko. Mundu osoko Jainkoaren Eliza Espiritu Santuaren gidaritza jarraitzen ahalegintzen da bere kongregazioen zaintzan eta baita zaharren, diakonoen eta diakonoen eta buruzagien izendapenean ere. (Kolosarrak 1,18; Efesoarrak 1,15-23; Joan 16,13-15; Efesoarrak 4,11-16)\nEgia da, kristau guztiek Espiritu Santua dugula eta Espiritu Santuak gutako bakoitza irakasten duela, ba al dago orientaziorik Elizan? Ezin al da kristauagoa izan gure burua berdinen multzo bezala ikustea, non denek gai baitute edozein rol?\nBibliako hainbat bertso, esaterako 1. Johannes 2,27, badirudi nozio hori berresten dutela, baina testuingurutik kanpo hartuz gero. Esaterako, Johnek idatzi zuenean kristauek ez zutela inor irakasteko behar, esan nahi al zuen ez zituztela berak irakatsi behar? Esan al du ez egin kasurik idazten ari naizenari, ez duzulako ni edo beste inor irakasle behar? Noski ez da hori esan nahi zuena.\nJoanek gutun hau idatzi zuen pertsona hauek irakatsi behar zitzaielako. Gnostizismoari buruz ohartarazi zien irakurleei, irakaskuntza sekretuen bidez salbazioa lor zitekeela uste zutelako. Kristautasunaren egiak elizan ezagutzen zituela esan zuen. Fededunek ez lukete ezagutza sekreturik behar jada Espiritu Santuak elizara ekarri zuena baino. Joanek ez zuen esan kristauek buruzagi eta irakasle gabe egin zezaketela.\nKristau orok erantzukizun pertsonalak ditu. Denek sinetsi behar dute, bizitzeko moduari buruzko erabakiak hartu, zer sinetsi erabaki behar dute. Baina Itun Berriak argi uzten du ez garela gizabanakoak soilik. Komunitate baten parte gara. Eliza hautazkoa da, erantzukizuna aukerakoa da. Jainkoak zer egiten dugun aukeratzen uzten digu. Baina horrek ez du esan nahi aukera bakoitza guretzat lagungarria denik edo denek Jainkoaren borondatearen arabera berdinak direnik.\nKristauek Irakasleak behar al dituzte? Itun Berriak guztiak behar ditugula erakusten du. Antiokiako elizak irakasleak zituen buruzagi karguetako bat3,1).\nIrakasleak Espiritu Santuak Elizari ematen dizkion dohainetako bat dira (1. Korintoarrei 12,28; Efesoarrak 4,11). Paulek bere burua irakasletzat zuen (1. Timotheo 2,7; Tito 1,11). Urte askoko fedearen ondoren ere, fededunek irakasleen beharra dute (Hebrearrei 5,12). Jamesek ohartarazi zuen denak irakasle direla uste izanaren aurka (James 3,1). Bere oharretatik ikusten da Elizak normalean jendea irakasten zuela.\nKristauek irakaspen sendoa behar dute fedearen egietan. Jainkoak daki abiadura ezberdinetan hazten garela eta gure indarrak arlo ezberdinetan ditugula. Badaki, lehenik eta behin bera delako indar horiek eman dizkiguna. Ez die opari berdinak ematen guztiei (1. Korintoarrei 12). Askoz gehiago, banatzen ditu, elkarrekin lan egin dezagun ongi komunaren alde, elkarri lagunduz, aparte utzi eta norberaren negozioak aurrera eraman beharrean (1. Korintoarrei 12,7).\nKristau batzuk erruki erakusteko gai dira, beste batzuk bereizketa espiritualagatik, beste batzuk fisikoki zerbitzatzeko, beste batzuk adiskidetzeko, koordinatzeko edo irakasteko. Kristau guztiek balio bera dute, baina berdintasunak ez du esan nahi berdin-berdinak izatea. Trebetasun desberdinak ematen zaizkigu, eta guztiak garrantzitsuak izan arren, ez dira denak berdinak. Jainkoaren seme-alabak, salbamenaren oinordeko gisa, berdinak gara. Hala ere, ez dugu denok zeregin bera Elizan. Jainkoak jendea erabiltzen du eta nahi zituen moduan banatzen ditu opariak, ez gizakien itxaropenen arabera.\nJainkoak Elizan irakasleak erabiltzen ditu, besteak ikasten laguntzeko gai diren pertsonak. Bai, onartzen dut lurreko erakunde bezala, ez dugula beti talentu gehien hautatzen eta irakasleek batzuetan akatsak egiten dituztela ere onartzen dut. Baina horrek ez du Itun Berriaren testigantza garbia baliogabetzen Jainkoaren Elizak benetan irakasle dituela, hau da, fededunen komunitate batean espero dezakeguna.\n"Irakasle" izeneko gure ministerio propioa ez badugu ere, elizan irakasleak egotea espero dugu; gure artzainek irakasten jakitea espero dugu (1. Timotheo 3,2; 2 Tim 2,2). Efesoaretan 4,11 Paulek artzainak eta irakasleak talde batean laburbiltzen ditu gramatikalki deitzen die rol honek erantzukizun bikoitza izango balu bezala: elikatzea eta irakastea.\nItun Berriak ez du Elizaren lidergoaren hierarkia jakin bat agintzen. Jerusalemgo Elizak apostoluak eta zaharrek zituen. Antiokiako elizak profetak eta irakasleak zituen (Eginak 15,1; 13,1). Itun Berriko pasarte batzuei buruzagiek zaharrek deitzen diete, beste batzuek arduradun edo apezpiku deitzen diete, batzuek diakono deitzen diete.4,23; Tito 1,6-7; filipiarrak 1,1; 1. Timotheo 3,2; Hebrear 13,17). Zeregin bererako hitz desberdinak dirudite.\nItun Berriak ez du deskribatzen apostoluen, profeten, ebanjelarien, artzainen, zaharren, diakonoen eta kide laikoen hierarkia zehatzik. "Guzti" hitza ez da onena izango dena den, hauek guztiak Eliza zerbitzatzeko sortutako zerbitzu funtzioak baitira. Hala ere, Itun Berriak jendeari Elizako buruzagiei obeditzeko eskatzen die, haien lidergoarekin lankidetzan aritzeko3,17). Obedientzia itsua ez da egokia, ezta muturreko eszeptizismoa edo erresistentzia ere.\nPaulok hierarkia sinple bat deskribatzen du Timoteori elizetan adinekoak izendatzeko esaten dionean. Apostolu, elizaren sortzaile eta tutore gisa, Paul Timoteoren gainetik kokatu zen, eta, bere aldetik, Timoteok zuen agintaria edo diakonoa izan behar zuen erabakitzeko. Baina hori Efesioaren deskribapena da, ez da eliza etorkizuneko erakunde guztientzako baldintza. Ez dugu eliza guztiak Jerusalemera edo Antiokiara edo Erromara lotzeko ahaleginak egiten. Hori, hala ere, lehen mendean praktikagarria izango zen.\nOrduan, zer esan daiteke gaur egungo elizaz? Esan dezakegu Jainkoak espero duela elizak buruzagiak izatea, baina ez du zehazten buruzagi horiek nola deitu behar diren edo nola egituratu behar diren. Xehetasun horiek zabalik utzi zituen Elizak aurkitzen dituen zirkunstantzia aldakorretan kokatu ahal izateko. Uste dugu bertako elizetan liderrak izango garela. Hala ere, berdin dio zer deitzen diren: Pastor Pierce, Elder Ed, Pastor Matson edo Sam elizako zerbitzaria berdinak izan daitezke.\nMundu osoko Jainkoaren Elizan, aurkitzen ditugun inguruabarrak direla eta, gobernatzeko "apezpiku" eredua dei daitekeena erabiltzen dugu (apezpiku hitza Episkopos gainbegiralearen grezierazko hitzetik dator, batzuetan apezpiku gisa itzultzen dena). Gure elizak irakaskuntza osasuntsua eta egonkortasuna izateko modurik onena dela uste dugu. Gure apezpikuen lidergo ereduak beste eredu batzuk bezala arazoak ditu, denak oinarritzen diren pertsonak hutsezkoak direlako. Gure egoera historiko eta geografikoak kontuan hartuta, gure antolakuntza-estiloak gure kideei hobeto balio diezaiekeela Congegrational edo Presbiteriar lidergo ereduak baino.\n(Gogoan izan elizako zuzendaritza eredu guztiek, kongresionalistak, presbiterianoak edo episkopikoak izan), forma desberdinak har ditzaketela. Gure burujabetza ereduaren forma ezberdina da Ekialdeko Eliza Ortodoxoaren, Anglicanoaren, Eliza Episkopalaren, Erromatar Katolikoaren edo. Eliza luteranoak).\nElizaren burua Jesukristo da eta elizako buruzagi guztiek ahalegina egin beharko lukete bere borondatearen bila, beren bizitza pertsonalean eta kongregazioen bizitzan. Buruzagiek Kristoren antzera jokatu beharko lukete beren lanean, horrek esan nahi du ahalegindu behar direla besteei laguntzeko, ez beren buruari mesede egiteko. Bertako eliza ez da lan taldea lantzen artzainak lana lortzen laguntzeko. Horren ordez, artzainak kideei laguntzen dien babesle gisa jokatzen du - ebanjelioaren lana, Jesusen arabera egin beharko luketen lana.\nAdineko eta espiritualeko liderrak\nPaulok eliza hainbat kide dituen gorputz batekin konparatzen du. Bere batasuna ez da antzekotasunean datza, Jainko komun baterako eta helburu komun baterako lankidetzan baizik. Kide ezberdinek indar desberdinak dituzte eta guztion onurarako erabili beharko genituzke (1. Korintoarrei 12,7).\nMundu osoko Jainkoaren Elizak normalean gizonezko eta emakumezko adinekoak izendatzen ditu pastoralaren buruzagi izateko. Era berean, gizonezko eta emakumezko buruzagiak (diakono ere deituak izan daitezkeenak) izendatzen ditu ordezkari bidez.\nZein da "ordenamenduaren" eta "baimenaren" artean? Ordenazioa orokorrean publikoagoa eta iraunkorragoa da. Baimena pribatuan edo publikoki eman daiteke eta erraz baliogabetu daiteke. Baimenak ez dira formalagoak eta ez dira automatikoki berriztagarriak edo transferigarriak. Ordenazioa baliogabetu daiteke, baina hori salbuespen kasuetan bakarrik gertatzen da.\nMundu osoko Jainkoaren Elizan ez dugu elizako lidergo-eginkizun bakoitzaren deskribapen estandarizatu eta zehatzik. Adinekoek sarritan artzain gisa funtzionatzen dute elizetan (artzain nagusia edo laguntzailea). Gehienek predikatzen eta irakasten dute, baina ez guztiek. Batzuk administrazioan espezializatuta daude. Bakoitzak ardura duen artzain nagusiaren (kongregazioaren begirale edo episkopoaren) gainbegiratuta egiten du bere gaitasunen arabera.\nElizako zerbitzuko buruzagiek are aniztasun handiagoa islatzen dute, bakoitzak (espero dugu) kongregazioaren beharrei zerbitzatzeko duen gaitasunaren arabera zerbitzatuz. Arduradun artzainak buruzagi hauek aldi baterako zereginetarako edo denbora mugagaberako ahaldun ditzake.\nArtzainek orkestra bateko zuzendariak bezala jokatzen dute. Ezin duzu inor batelera jolastera behartu, baina gidari eta koordinatzaile gisa jardun dezakete. Taldeak lan oso hobea egingo du jokalariek emandako seinaleak erabiltzen badituzte. Gure izenean, kideek ezin dute artzainari su eman. Artzainak hautatu eta baztertu dira eskualde mailan, Estatu Batuetako eliza administrazioa barne, tokiko komunitateko eledunekin lankidetzan.\nZer gertatzen da kide batek artzain bat ezgaitua dela edo ardiak bideratzen ari dela uste badu? Hor sartzen da gure apezpikuaren gobernu egitura. Doktrina- edo lidergo-gaiak artzainarekin eztabaidatu behar dira lehenik, gero pastoral-buru batekin (barrutiko artzainaren begirale edo apezpikuarekin).\nElizek tokiko buruzagiak eta irakasleak behar dituzten bezala, artzainek buruzagiak eta irakasleak behar dituzte. Horregatik uste dugu Mundu Jainkoaren elizako egoitzak gure elizen zerbitzurako paper garrantzitsua betetzen duela. Prestakuntza, ideia, animo, gainbegiratze eta koordinazio iturri gisa balioko dugu. Zalantzarik gabe, ez gara perfektuak, baina guk emandako bokazioa bezala ikusten dugu. Asmoa da guk bilatzen duguna.\nGure begiak Jesusen gainean egon behar dute. Gure lana du eta dagoeneko lan asko egiten ari da. Gogora dezagun pazientziagatik, opariengatik eta gure hazkundean laguntzen duen lanagatik.


Erria txikota! oihuak abiatu du 2014ko Kilometroak Jaia | Urola Kostako Hitza\nErria txikota! oihuak abiatu du 2014ko Kilometroak JaiaBy Urola Kostako Hitza on 2013/11/22 in Bestelakoak, Euskara, Hezkuntza, Jaiak, Kultura 2014ko Kilometroak Jaian Erria txikota! aldarrikatuko dute Orion (Egilea: Aiora Larrañaga)\nErria Txikota! aldarriak hartuko du Orio datorren urte betean; horrela, mendetan zehar oriotarrek bizirik mantendu duten itsas ondarea gogora ekarri nahi du Orioko Herri Ikastolak 2014ko Kilometroak Jaian. Gaur goizean aurkeztu dute Gipuzkoako Ikastolen jai handia komunikabideen aurrean eta erronka berria “pozez eta ilusioz” beterik hartu dutela nabarmendu dute Orioko Herri Ikastolako lehendakari Gemma Etxabek, Orioko Herri Ikastolako zuzendari Zigor Saizarrek eta 2014ko Kilometroak Jaiko koordinatzaile Joseba Orellak. Aurkezpen ekitaldian izan dira Kilometroak Kultur Elkarteko lehendakari Arantza Manterola eta Eñaut Telleria Kilometrotako koordinatzaile orokorra.\nErria Txikota! leloak oriotarren izaera eta kultura argi azaltzen dutela uste dute Orioko Herri Ikastoako kideek. Gemma Etxaberen esanetan, “Orio eta oriotarren bizimodua itsasoari eta errioari lotuta egon da beti; arrantza, ontziolak, errioa eta arrauna. Kultura oso bat garatu da horien inguruan eta oriotarrek itsas ondare hori bizi-bizirik mantendu dute mendeetan zehar”. Arrantzaleak itsasora abiatu aurretik lehorrean denari eskatzen dion laguntza oihua da Erria txikota!, baporea portura lotzen duen txikota izeneko soka lodia mutilotik moilako burdin zatitik askatzeko deia alegia. Erria Txikota! esamoldeak bere baitan hartzen duen “auzolana eta elkarlana” ere irudikatu izan nahi dituzte antolatzaileek. Izan ere, Ikastolaren proiektuak aurrera jarraitzeko arrantzaleek itsasoratzeko behar duten elkarlana eta auzolana behar dituela uste dute. “20 haurrekin abiatu zen Orioko Herri Ikastola duela 40 urte eta egun 707 ikasle eta 462 familia biltzen ditu gure hezkuntza proiektuak. Bihurtu garena herritarrei esker bihurtu gara eta hezkuntza komunitate osoaren auzolana eta elkarlana ezinbestekoak iruditzen zaikigu aurrera jarraitzeko” azaldu dute.\nBestetik, Kilometroak 2014ko leloarekin oriotarren betiko hizkerari keinu egin nahi izan diete antolatzaileek, “globalizatutako gizartea inguruarekin harremana galtzen ari den heinean Orioko hizkuntza ondarea ere pixkanaka galtzen” ari dela ohartu baitira. Horregatik, 2014ko Kilometroak Jaiak belaundaldi berrien artean oriotarren esamoldeak eta betiko ohitura eta balioak berreskuratzeko grina sortzea nahi dute Orioko Herri Ikastolako kideek.\nGainera, askatasun kontzeptua ere nabarmendu nahi izan dute 2014ko Kilometroak Jaiko antolatzaileek aurkezpenean. Arrantzaleek txikota askatzen duten moduan, Orioko Herri Ikastolako kideek “inposatutako lotura guztietatik askatu” eta beren hezkuntza proiektua askatasunez garatu nahi dutela nabarmendu dute, “gure haurrak beren buruaren jabe izango diren eta pentsamendu kritikoa izango duten pertsona askeak eta libreak izan daitezen”.\n2014ko Kilometroak Jaiarekin Orioko Herri Ikastolak bere hezkuntza ereduan urrats bat aurrera aman nahi du. Orain arte “adreiluan inbertitu” beharra izan du Ikastolak, “leku falta arazo handia izan delako”. 2004an ordea arazoari irtenbidea emateko Derrigorrezko Bigarren Hezkuntza hartzen duen etxea eraiki zuten. “2014ko Kilometroak Jaiarekin DBHko eraikinaren hipoteka estali nahi dugu eta aurrerantzean hezkuntza arloan inbertitzen hasi nahi dugu. Berrikuntza jorratzea da gure helburua, hori baita etorkizuneko giltza” adierazi du Orioko Herri Ikastolako lehendakariak.\nBerri honekin lotuta:‘Erria txikota!’, kostaldean errotutako betiko esamoldea\nErria txikota! oihuak hartu du Orio\t2014ko Kilometroak Jaia, Erria Txikota! Sevilla IIko presoei eta Jabi Agirreri elkartasuna\nErria txikota! oihuak hartu du Orio\nTweetstream\tViewing item 1 to 3 (of 3 items) Ostraka posted an update in the group Iruña-Veleia 2 days, 22 hours ago\nOstraka posted an update in the group Iruña-Veleia 4 days, 19 hours ago


Abkhazia. Paradisu suntsitua\nErrusiar panpinak aski ezagunak dira mundu zabalean. Handienak gainontzeko guztiak ezkutatzen ditu bere barne hutsean: bat altxa, eta gero beste bat, txikiena -hutsik ez dagoen bakarra- azaldu arte. 1991n, sobietar inperioaren porrotarekin batera, hamaika herrialde berri sortu ziren Eurasiako mapan, Asia erdialdeko Tadjikistanetik hiru baltiar errepubliketaraino. Era berean, Georgiak Kaukasoko mapan agertzeko eskubidea bereganatu zuen.\n«Georgia georgiarrontzat!», zioen Zviad Gamsajurdiak, lehenengo presidentea izan zenak. Baina Kaukasoko errepublika berria sortu bezain laster, bere lurraldeko beste hiru eskualdek eskatu zuten independentzia: Abkhaziak, Hego Osetiak eta Adjariak. Lehenengo biek etnia desberdinekoak zirela aldarrikatu zuten; adjariarrek, ordea, kristau ortodoxoak ez, musulmanak zirela zioten. Eta herri gehiago zeuden oraindik: iparraldeko svaniarrak, mendebaldeko mingreliarrak, turkiar mugako laziarrak, baita txetxeniarrak, armeniarrak edota kurduak ere... Denak Portugal baino txikiagoa zen herrialde batean.\nAndrei Sajarov arma atomikoen aitzindari eta Bakearen Nobel saridunak Georgia «inperio txiki bat» zela esan zuen behin. Abkhaziarrak uste berekoak ziren eta 1993an georgiar tropak kanporatu zituzten errusiarren laguntzaz. Gerra motza eta basatia izan zen baina garaiko nazioarteko arreta Sarajevok bereganatu zuen eta apenas iritsi zitzaigun horren berri. Bi bandoetako hildakoez gain, gerrak errefuxiatu ugari sortu zuen: georgiar eta mingreliar jatorriko biztanleria osoa -Abkhaziako populazioaren erdia- Georgiara kanporatua izan zen.\nAbkhaziarrek diote mingreliarrak Georgiatik etorri zirela errusiar tsarren garaian, eta neurri handiagoan, XX. mendeko Stalinen deportazioetan. Mingreliarren ustez, eurak dira Abkhaziako kostaldeko jatorriko biztanleak, eta ez abkhaziar menditarrak. Hamaika dira «ni lehenago nengoen» moduko teoriak baina Fazil Iskanderrek, Abkhaziako idazle ezagunenak, honela dio Sandro Chegemtarra liburuan: «Mingreliarrak espontaneoki sortu ziren Georgia eta Abkhaziaren arteko basoen goroldiotik. Gero tribu bilakatu eta abkhaziarrek nahi baino askoz azkarrago hazi ziren».\nNolanahi, mingreliarrek ez dute inoiz herrialde propioa eskatu; bai, ordea, abkhaziarrek. Jada 13 urte pasa dira gerra bukatu zenetik, baina Nafarroaren tamaina duen errepublika honek ez du oraindik nazioarte mailako onespena lortu. Hala ere, estatu orok behar dituen sinbolo nahiz erakunde guztiak sortu dira Abkhazian urte hauetan. Euren bandera, esaterako, nonahi dago, autoen matrikuletatik, errepublikako hamaika ministerio berrien sarreretaraino. Atzerri Ministerioak bideratzen du Abkhazian sartzeko baimena. Ez du lan handirik, ordea: errusiarrek ez dute halakorik behar; georgiarrek, aldiz, debekatuta dute Itsas Beltzeko errepublika honetan sartzea.\nEgun, Inguri ibaia da Georgia eta Abkhaziaren arteko muga naturala, baita Kaukasoko puntu beroenetako bat ere: AEBek lagundutako Georgia, ibaiaren bazter batean, eta Putinen Errusiaren babesa duen Abkhazia bestean. Oker zeuden Gerra Hotza bukatutzat ematen zutenak.\nErrefuxiatuak baino ez dira igarotzen errusiar tropek kontrolatutako zubi honetatik. Mugatik hurbil dagoen Gali herrikoek baino ez dute eskuratu Abkhaziara bueltatzeko baimena, betiere «gerra kriminalak ez badira». Egia esan, beltzez jantzitako alargunek ez dute horren itxurarik. Euren hildako sendien irudiak daramatzate zintzilik medailoietan, bertako dolu ohiturei eutsiz. Georgiar taxi gidari batek zioen alargunetako bat maiz igarotzen zela bere senarra hil zuen soldaduaren aurretik, abkhaziar checkpoint edo kontrol postutik hain justu. Emakumeak ez omen zion inoiz ezer esan, errepresalien beldur, baina ez zuen bere senarraren irudia ezkutatu ere.\nRyszard Kapuscinski kazetariaren aburuz, hutsak eta isiltasunak «mugen guneetako misterioa» areagotzen dute. Abkhaziako mugan hondamendiak biderkatzen du isiltasun hori: tiroz jositako etxaurreak, angelu okerrean zintzilik dauden balkoiak, erraustutako landetxeak, zerurantz doazen eskailera bakartiak... Denak gerraren danbadaren lekuko mutu. Behi batzuk lasai ari dira bazkan hondakinen artean, inguruko txikizioari entzungor. Beste batzuk, aldiz, errepide erdian daude, geldirik, alboetako minaz jositako zelaiak baino toki seguruagoa dela jakingo balute bezala.\nHalo Trust Gobernuz Kanpoko Erakunde britainiarra arduratzen da hemengo minak bilatzeaz. Lursailetan ez ezik, lan handia egiten dute eskoletan ere, bertako umeek futbolean edozein tokitan jolas ez dezaten.\n- Minen arriskuarekin bizitzen ikastea lehenengo ikasgaia da eskolan -dio Galiko eskolan Lehen Hezkuntzako irakasle Valeri Konjariak. Ez omen da nahikoa hiruki horiko burezurra -minen ikur unibertsala- ezagutzea. Fruituz beteriko sagarrondo batek arrisku beraz ohartaraz dezake, inor ez baita sagarrik hartzen ausartu.\nGalitik ordu erdi pasatxo, errepidea Itsas Beltzera iristen da, Ilori izeneko herri txikira. Bertako apaiza, aita Sergei, bakarrik ari da hondatutako eliza txikia konpontzen. Izan ere, herri honetako errefuxiatuei ez zaie bueltatzen utzi.\n- Bueltatu? Nora baina? Dena errautsetan dago-eta! -kexu da abadea.\nIlori herri fantasmatik Ochamchira hiri fantasmara apenas daude kilometro batzuk. Dagoeneko paisaiak ez gaitu ustekabean harrapatzen. Bertako hondakinen artean, Ajaldabako futbol estadioa dugu azpimarragarriena, baina ez kirol jarduerengatik: ehunka mingreliar exekutatu zituzten hemen gerra garaian, adin guztietakoak, nazioarteko hainbat erakunderen arabera.\nKostaldetik iparrerantz, errepidea Sokhumi-ra iristen da, herdoildutako seinaleren batek «Sujumi» antzinako georgiar izena oraindik aldarrikatzen badu ere. Portu-hiri askok bezala, izen asko izan ditu Abkhaziako hiriburuak. Jatorrizko izen abkhaziarra «Aqwa» zen, eta Greziako marinelak Itsas Beltzeko bazter honen jaun zirenean, «Dioskurias» zuen izena. Antzinako merkataritza hiriaren hondakinak ur azpian daude egun; «Sokhumi berria»renak, azalean. Sastraka eta igokariek hainbat hondakin ezkutatu dituzte, baina nekez estaliko dute antzinako Presidentearen Jauregia. Porlanezko munstro erraldoi errea, georgiarren porrotaren oroigarri gisa gelditu da Sujum erdian.\nErrusiako turistek ez dituzte ezagutzen hondartzara joateko aurri arteko bidexkak. Tamalez, atzean gelditu dira «Sobietar Riviera»ren garaiak, Abkhazia inperio osoko turismo gune nagusia zenekoa. Mendi eta itsasoaren arteko eskualde honek eguraldi pribilegiatua eskaintzen du ia urte osoan. Ulertzekoa da Kremlingo agintari guztiek euren dachak (oporretako etxeak) hemen izatea, iparreko izotzetatik urrun.\nOpor lekuetan ohikoa den legez, turistek postalak erosten dituzte hemen ere. Luxuzko hotelak, hondartzak eta itsasontziak, zuriak denak, agertzen dira hauetan. Postaletan Abkhazia alfabeto zirilikoan idatzita ez balego, Mediterraneoko Cannes edo Nizako irudiak direla pentsa genezake erraz. Gerraren aurretiko postalak dira, noski, egun ez baitago itsasontzirik Sokhumiko portuan, Georgiak ezarritako lur eta itsas blokeoagatik. Bestalde, Abkhazia hotel ospetsuaren etxaurre tirokatua baino ez da gelditzen eta, hiriak, itsasertzeko «Sarajevo txiki» bat ematen du.\n«Riviera Gorria»ren oroitzapena kartoizko argazkietan gordeta dago. Gerra heroien argazkiak edo georgiarren erasoetan hildako zibilenak ugariak dira kaleetako paretetan. Erdiguneko parke bati Martirien Parkea deitzen zaio, bertan lurperatuta baitaude gerra basati hartan bizia galdutako hainbat lagun.\nHilobietatik gertu, Vladislav Ardzinbaren omenezko mural bat dago, Abkhazia askearen lehenengo presidentea. Antzinako Hititen Gizarte Antolamendua izenburuko tesia argitaratu zuen antropologo hau kamuflajez ageri da orain. Tamalez, azken hamarkada luzea ez da kultura eta pentsamendurako oso emankorra izan. 1992ko neguan, Abkhaziako Artxibo Nazionalari su eman zion georgiar erreserbista talde batek. Hezkuntza Saileko espedienteak ez ezik, Abkhaziaren historia jasotzen zuen antzinako eskuizkribu eta dokumentu oro betiko galdu ziren.\nAntzera desagertu ziren Museo Nazionaleko txanpon, jantzi, kaukasiar daga eta herri honen identitate eta historiaren lekuko ziren gainontzeko gauza guztiak, georgiar soldaduek lapurturik oraingoan. Gauza jakina da Abkhaziako historiaren galera ez zela gerraren zeharkako kaltea izan, helburu militarra baizik.\nLeninen mosaiko batek ongi etorria ematen die, palmondo artean, atseden gune bateko bisitariei. Zentroa Errusiako ofizialentzat eta euren familientzat eraiki zen sobietar garaian eta inguruko eraikinak ez bezala, ez zuen inongo kalterik jaso. Ez da harritzekoa, errusiar hegazkinek bonbardatu baitzuten hiria, georgiar tropak kanporatzeko. Bakearen Hiribideak lehendabiziko bonba jasotzea kasualitatea zen ezin jakin.\nPutinen horma-irudiak ez dira Leninen mosaikoa bezain ikusgarriak ezta Ardzinbarenak bezain ugariak, baina erraz aurki daitezke Sokhumiko kale nahiz denda barruetan. Azken finean, errusiar errubloa legezko moneta da eta abkhaziar orok errusiar pasaportea du, mugaren beste aldean nekazal produktuak saltzeko, unibertsitatean ikasteko edo, besterik gabe, emigratzeko. Abkhaziar pasaportea joan den irailean banatu zen lehendabiziko aldiz. Alabaina, errepublika txikiak bere herrialdetasuna lortu arte ez du ezertarako balio.\nLur-azpitik Kaukasoko gailurretara\nSortu berria den Abkhaziar Eliza Ortodoxoaren egoitza nagusia, Sokhumitik kilometro eskasera dago. Novy Afon (Athos Berria) monasterioa XIX. mendean eraiki zuten Greziatik etorritako monjeek. Gero, sobietarrek udako oporretako egoitza bihurtu eta larriki hondatu zuten. Aski ezaguna da Novy Afongo herria espeleologoen artean, hementxe bertan baitago Kruvera Voronya izeneko leizea, munduko kobazulo sakonena. 2005ean espeleologo talde batek historiako lehenengo 2.000koa egin zuen hemen. Agian, sakonera errekorra bezain txalogarria da National Geographic eta AEBek lagundutako espedizio honek Abkhazian sartzeko oztopoak gainditu izana.\n1.000 metrora -lur gainetik oraingoan-, Ritsa lakua dago, Abkhaziako beste natur harribitxietako bat. Stalin maitemindu egin zen toki honen edertasunaz eta dacha bat eraikiarazi zuen laku ertzean atseden hartzeko. Halakoetan, dinamita erabiltzen zuen arrantzatzeko agintari georgiarrak, agian harrapaketak bost urteko plan batekin berdindu nahian.\nLakura doan errepideak gorago jarraitzen du, Errusia barruan dagoen Karatxai-Txerkesia errepublikaraino. Hemendik etorri ziren Kaukasoko beste eskualdetako hainbat boluntario gerra garaian, abkhaziar armadari laguntzeko. Antza, Itsas Beltzetik Kaspiar Itsasoraino iristen zen Ipar Kaukasoko konfederazio bat egiteko ametsa zuten gerlariok. Txetxeniatik, esaterako, 250 lagun etorri ziren Shamil Basayev beraren gidaritzapean. Abkhaziar Batailoia deitu zitzaion bere taldeari, den-denak txetxeniarrak baziren ere.\nGerra dunbotsaren erdian, txetxeniar komandanteak laugarren emaztea aurkitu zuen hemen, Malina izeneko abkhaziarra. Basaiev iazko uztailean hil zen, garraiatzen ari zen lehergailuek eztanda egin zutenean, eta Malina Turkian errefuxiatuta dago egun. Honen ahizpa, aldiz, Abkhazian gelditu da eta Ritsan dagoen tabernetako batean mahaiak zerbitzatzen ditu.\n- Hona igotzen diren errusiarrek Basaieven koinata naizela jakingo balute, tu egingo lidakete -dio Larissak, irribarre samin batez.\nAbkhaziar Batailoiko kide izan zen Aljasurrek eraman nau Larissarengana. Groznitik etorri zen 92an, «abkhaziarrei laguntzeko». Belaun azpiko protesi bati esker dabil, Sokhumin eskuineko hanka galdu ondoren. Ordainetan, Abkhaziako Defentsa ministroak aginte kargu bat eskaini zion ejertzitoan, baina Aljasurrek errefusatu eta Groznira jo zuen, Abkhazian gerra kide izandako errusiarren kontra borrokatzera oraingo honetan.\n- Lehendabiziko txetxeniar gerra (1994-1996) irabazi genuen. Gero Putinek 99an boterea hartu eta Grozni errautsetan utzi zuen, nire etxea barne. Hemen lagunak neuzkan eta bueltatu nintzen azkenean. Nire herria txikitu eta beste hau irentsi, horixe egin dute! Putinek ez du inoiz Abkhaziaren herrialdetasuna onartuko, Txexeniarekin gauza bera gerta baitaiteke -dio Aljasurrek.\nTuristen arreta erakartzen du gizon herren eta beltzaran honek, batez ere Txetxenia leloa duen elastikoa janzten duenean. Aljasur Gagra hirian bizi da egun, Errusiako mugatik oso gertu. Garai bateko «Itsas Beltzeko perla» gerra eskenatoki erabakigarria izan zen 93an, abkhaziarren garaipenerako inflexio-puntua, adituen esanetan. Katastrofearen arrastoak oraindik nonahi badira ere, errusiar turistak Gagrako hondartza zurietara bueltatu dira azken urteotan. Hauexek omen dira Itsas Beltzeko beroenak. Bidaia-agentzi inprobisatuek Ritsa eta Novy Afonera egun bateko bidaiak eskaintzen dituzte eta hainbat taberna eta kafetegi ireki dira berriki. Denek menuak errusieraz eskaintzen dituzte, baita Nostalgia izeneko vodka ezaguna ere. Emakume eder batek iragartzen du edaria telebistan nahiz kaleko karteletan. Larruzko txanoa buruan ageri da beti, igitaia eta mailua izar gorri batean duen horietakoa.\nGagra itsasertzean zehar zabaltzen da, Kaukasoko mendikate aldatsuak apenas uzten baitu eraikitzeko leku egokirik. Palmondo, azalea eta bestelako landare exotikoen artean, ugariak dira ere te landareak edota laranjondoak. Mendi magaleko jatetxe batek paisaia liluragarri honetaz gozatzeko aukera ezin hobea eskaintzen du. 50 errubloren truke, turistek erretratu bitxia ateratzen dute hemen: Gagra hiria eta Itsas Beltzaren gaineko bista ederra atzean, Kaukasoko arrano bat eskuan dutela; Errusiak bere eskuetan duen Abkhaziaren irudi.\nTurkiatik kargaontziak datoz baina baliabide gehienak Errusiako mugatik sartzen dira. Abkhazia turismo eta nekazaritza produktuak Errusiara esportatzeaz bizi da.\nErrusia lagun izan duzue beti. Batzuk diote Errusian sartu nahi duzuela.\nAbkhaziako Gobernuak erabateko independentzia nahi duela adierazi du behin eta berriz. Gerra nahiz gerraostean asko lagundu digu Moskuk baina horrek ez du esan nahi errusiar izan nahi dugunik.\nGeorgiako errefuxiatuek bueltatzeko aukera izango dute inoiz?\nGeorgiak ez du nahi errefuxiatuak pixkanaka bueltatzea, denak batera baizik. Errefuxiatuek Georgian integratu behar dute. Batzuk gerra kriminalak dira eta hemen ez dago haientzako tokirik.\nAbkhaziar diaspora oso handia da. Zer dela-eta?\nErrusiar tsarrek Kaukasoa XIX. mendean menderatu zutenean, abkhaziar musulman orok alde egin zuen. Egun, Turkian soilik 500.000 abkhaziar daudela kalkulatzen da eta horietatik, 5.000 inguru bueltatu dira 1993tik aurrera.\nGeorgiarrek alde egin dute baina abkhaziarrak gutxiengo bat dira oraindik ere. Herri honen kultura eta hizkuntza bermaturik al daude?\nAbkhazian hiru eskola mota daude: errusiarra, armeniarra eta abkhaziarra. Zoritxarrez, oso gutxi argitaratu da abkhazieraz. Eskola liburuak oso urriak dira eta errusierazkoak erabiltzea nahitaezkoa dugu.\nNoiz lortuko du Abkhaziaren independentziak nazioarteko onespena?\nJakin badakigu horrek luze joko duela, agian 20 urte baino gehiago. Dena den, independentzia lortu eta gero, Europar Batasunean sartzea dugu helburu.


Hipoteka ordaindu ondoren hari lotutako asegurua kobratu nahi du | Aldizkaria | EROSKI CONSUMER\nHipoteka-mailegu bat eskatu nuen, eta prima bakarreko bizitza-aseguru bat ere bai. Mailegua epea bete baino lehen ordaindu dut, eta bizitza-aseguruari zenbat urte geratzen zaizkion kalkulatuta, esango nuke 3.000 euro itzuli behar dizkidatela. Ba al dut eskubiderik diru hori jasotzeko?\nAseguruen Zuzendaritza Nagusiaren irizpideak aintzat hartuta, mailegu guztia epea bete baino lehen amortizatu bada, aseguru-etxeak itzuli egin behar du erabiltzaileak baliatu ez duen primaren zatia, baina, beste ezer baino lehen, polizaren klausulek zer dioten ikusi behar da. Beraz, irakurri egin behar dituzu. Halakoetan, bi klausula agertu ohi dira gehienean: batek esaten du kontsumitzaileari itzuli egingo zaiola erabili ez duen primaren zatia, eta besteak esaten du aseguruak indarrean jarraituko duela eta estaldura emanez, baina aurrerantzean onuraduna ez dela bankua izango eta beste onuradun bat izendatu behar izango dela. Zure polizak zer esaten duen ikusi, eta bietako bat egin ezazu: dirua itzul diezazutela eskatu edo beste onuradun bat izendatu. Eta kontuan har ezazu, zenbat diru itzuli behar dizuten kalkulatzeko, hainbat gauza hartu behar direla kontuan: ez da nahikoa aseguruaren iraupen-urteak eta ordaindu duzun kopurua zatitu eta hor ateratzen den emaitza ordaintzeke geratu diren urteekin biderkatzea. Kalkulu hori egin behar da, zenbateko prima erabili den jakiteko eta kopuru hori kentzeko, baina beste kopuru batzuk ere kendu behar dira; besteak beste, barne-kudeaketako gastuak eta aseguru-bitartekariaren komisioa (bankuak izaten dira bitartekariak, eta komisio handia kobratu ohi dute).


Berta Gaztelumendiren ‘Ez, eskerrik asko (Gladysen Leihoa) dokumentala, ZINEBIn\nBy Erredakzioa|2019-11-11T16:27:46+02:0011 azaroa, 2019|\nBilboko Dokumentalen eta Film Laburren Nazioarteko Jaialdiak – ZINEBI 61ek, Bertha Gaztelumendik zuzendutako Ez, eskerrik asko (Gladysen leihoa) film luze dokumentala estreinatuko du azaroaren 12an, Bertoko Begiradak sailean. Gladys del Estalen erailketa ekarriko du gogora, 40 urte igaro direnean.\nBertha Gaztelumendi, Sabino Ormazabal gidilariak eta Silvia Mendibil filmaren aurkezpenean. (Argazkia: Zinebi)\n1979ko ekainaren 3an, guardia zibil baten tiroak Gladys del Estal gaztea hil zuen Tuteran. Mugimendu antinuklearrak aldarrikapen festa deituta zuen han Energia Nuklearraren aurkako Nazioarteko Jardunaldiaren barruan, Harrisburgeko (AEB) zentral nuklearrean izandako istripu larriaren ondoren. EiTBren laguntza duen Ez, eskerrik asko. Gladysen leihoa dokumentalak 60 minutu inguruan azalduko du nor zen 23 urteko neska hura, eta nolakoak izan ziren gertakariak. Horrez gain, Euskadin eta Europan bere heriotzaren aurretik eta ondoren izandako gertaerak ere jasoko ditu.\nGladys del Estal, 1951tik martxan dagoen Bardeetako tiro-poligonoaren aurkako protestetan hil zuten, Espainiako Gobernuak Soto de Vergaran (Arguedas eta Tutera artean) zentral nuklear bat eraikitzeko proiektua esku artean zuen garaian. Gladys hil baino hilabete batzuk lehenago, istripu bat izan zen Three Mile Islandeko (Harrisburg, AEB) zentral nuklearrean, eta horrek zutik jarri zuen Europako mugimendu ekologista. Gladys del Estal Ferreño Donostiako Egia auzoan bizi zen, programatzaile informatikoa zen eta bere lana Kimika ikasketekin uztartzen zuen. Militante ekologista ere bazen, eta, horregatik, ekainaren 3an Tuterara joan zen, Batzorde Antinuklearren deiari erantzunez.\nEgun horretan, Guardia Zibila bortizki sartu zen Prado pasealekuan, aurretik baimendutako ekitaldi baketsuaren kontra. Gladys hilik eraman zuten ospitalera, buruan emandako tiro baten ondorioz. Tiro egin zuen agenteari 18 hilabeteko kartzela zigorra ezarri zioten, heriotza eragin zuen zuhurtziagabekeri delitu batengatik.\nBada, gertakari lazgarriaren inguruko dokumentala osatu dute Bertha Gaztelumendi zuzendariak, Sabino Ormazabal gidoilariak eta Silvia Mendibil ekoizleak. Bihar, azaroaren 12an, estreinatuko dute ZINEBIn, Bilboko Dokumentalen eta Film Laburren Jaialdian. Azken ekoizpen lanei arreta berezia ematen dien eta lehiaketatik kanpo dagoen ZINEBIko Bertoko begiradak atalean proiektatuko dute filma, beste 4 film luze dokumental eta 21 film laburrekin batera.


Amorebieta-Etxanoko DBH2ko ikasleak Astepeko araztegia bisitatzen ari dira | www.amorebieta.com\nInicio Herria Irakaskuntza Amorebieta-Etxanoko DBH2ko ikasleak Astepeko araztegia bisitatzen ari dira\nAmorebieta-Etxanoko DBH2ko ikasleak Astepeko araztegia bisitatzen ari dira\nAmorebieta-Etxanoko Udaleko Iraunkortasun eta Zerbitzuen Sailak antolatuta, Karmelo, Andra Mari, Karmengo Ama, Urritxe eta Lauaxeta ikastetxeetako ikasleak Astepe araztegia bisitatzen ari dira astean zehar. Lehenengo bisita urriaren 6an egin zen, eta azkena, ostiralean egingo dute, urriaren 10ean. Guztira, 267 ikaslek izango dute araztegia bisitatzeko aukera.\nBisitaren helburua ura garbitzeko teknika ezagutzea da, eta ur zikina garbi bihurtzeko prozesua gertutik ezagutzea. Bisitak 45 minutuko iraupena du, eta besteak beste, ikasleek hondakin-urei ematen zaien tratamendu biologikoa ikusten dute. Tratamendu horri esker, hasierako materia organikoa eta esekiduran dagoena ia erabat desagerrarazten da, eta berriro isurtzen da Ibaizabal ibaira.\nBisitak bi parte ditu. Lehenengoan, azalpen orokorra jasotzen dute Power Point baten laguntzarekin. Bigarrengoan, araztegian zehar bisita gidatua egiten dute.\nArtículo anteriorAbierto el nuevo parking rotatorio y gratuito de Ixer\nArtículo siguienteADECCO PLATA: ¡DOS DE DOS!


Grupompleo. Enpresa politika. Taldea, berrikuntza, kalitatea eta zerbitzua\nGrupompleo. Langile aukeraketan adituak\nTaldea, berrikuntza eta zerbitzuaren kalitatea\ngrupompleo Grupompleoko helburu nagusia bezeroaren beharrak erabat asebetetzea da; bai zehaztutako lanpostuetarako langileen aukeraketari dagokionez, bai langileak enpresaren esku uzterakoan, bai eta bezeroari arreta eta zerbitzua eskaintzerakoan ere.\nHorretarako ezinbestekoa da aukeratutako langileen gogobetetzea, haien esku dagoelako gure bezeroen beharrak asebetetzea.\nGure aholkularien motibazioa oinarrizkoa da zerbitzu gorena eskaini ahal izateko. Grupompleoko Zuzendaritza jabetuta dago arrakastaren gakoa bere aholkularien jardunaren araberakoa dela.\nGainera, gure enpresak teknologia berrien eta etengabeko hobekuntzaren alde egiten du, hori baita, lege arau guztiei men eginez, emaitzarik onenak bermatzeko eta produktibitate egokiena lortzeko bidea.\nGrupompleon Erabateko Kalitatea dugu ardatz bezeroekiko harremanetan. Arreta eta zerbitzu mailarik gorenean oinarritutako harremana.\nGRUPOMPLEO ETTeren POLITIKA\nGRUPOMPLEO ETTeren helburu nagusia da bezeroaren beharrak erabat asetzea, hala pertsonak behar diren postuetarako egokiro aukeratzean eta bezeroaren eskura egokiro jartzean, nola bezeroari zerbitzua eta arreta emateko zerikusia duten jardueretan.\nHorretarako, ezinbestekoa da enpresa-bezeroen eskura jartzen diren langileak gogobeterik egotea, haien eskuetan baitago gure bezeroen beharrak betetzea.\nEnplegatu guztien motibazioa lortu nahi dugu, hori ezinbestekoa baita enpresaren etorkizunerako. Zuzendaritzak ederki daki enpresaren arrakasta nagusiki enplegatuen jarduketaren mendean dagoela.\nGRUPOMPLEO ETTek iraunkortasunaren alde egiten du, eta Enpresen Gizarte Erantzukizuneko irizpideak aplikatzen ditu mailaka hiru dimentsioetan: hau da, ekonomian, arlo sozialean eta ingurumenean.\nGRUPOMPLEO ETT etengabe ari da berrikuntzaren bila, eta tinko egiten du teknologia beti erabili eta garatzearen alde, jarduerak eraginkortasunez garatzeko tresna baita.\nHori guztia, Hobekuntza Etengabea lortzeko asmoz, betiere lege-betebehar guztiak zorrozki beteta.


Xarma Cook & Culture jatetxea - Donostia\nZatozDenentzako lekua dago!\nXabi & Aizpea\nNire etxea zurea ere bada, eta onena emango dizut.\n"Tokiko produktuak, gure ingurune naturala eta gure ekoizleen balioa azpimarratzen dugu"\n"Sukaldea... gure bizimodua"\nNahastu eta bizi\nHaize berriek bultzatuta, gure itsasontzia Zurriola hondartzako itsasertzera iritsi da, ideia berri-berriekin eta ikuspegi ezberdin batekin. Familiarekin bazkaldu nahi baduzu, lagunekin musikaz gozatzera eta kopak hartzera etorri, edo bikotekidearekin afari erromantiko bat egin, zuzeneko kontzertu batez gozatzen duzun bitartean... Hau da zure lekua.\nItsasertzean lehorreratuta, gogor egiten dugu lan zentzumen guztiak pizteko, zu entretenitzeko eta guk ongi pasatzeko. Jan, edan eta bizi gurekin.\nEzin dut sukaldaritzaren esanahia hitzekin azaldu. Hori adierazteko modu bakarra sukaldean aritzea da niretzat. Sentimendu eta emozio-nahasketa bat da. Plater bakoitza, errezeta bakoitza eta zerbitzu bakoitza antzerki emanaldi bat bezalakoa da. Dena entseatuta eta ongi pentsatuta dago, baina egun bakoitza ezberdina da. Gainera, sasoiko produktuei esker, sormena beti dago pil-pilean, eta horrek gidatzen gaitu plater berriak sortzera.\nUrte askotan zehar sukaldari ospetsuen ondoan ikasitakoa islatzen da orain Xarma Cook & Culture jatetxean. Barne-aldaketa bat egiteko ordua iritsi da, eta zuekin guztiokin batera, proiektu honekin gozatu nahi dut.\n25 urte daramatzat sukaldean gozatzen. Horrenbeste urteren ondoren, soberako guztia eta elementu behartuak ezabatzeko premia sentitzen dut, niretzat sukaldaritzaren funtsa den hori bakarrik lantzeko. Ez dut protokolorik edo formalismorik nahi. Askatasun gastronomikoa lortu nahi dut. Zu eseri, egon lasai, eskatu nahi duzuna, egin barre, gozatu zure jendearekin eta gainera ongi jan eta edango duzu.\nHori guztia lortzen badut, gauero, labanak jasotzen ditudanean, pozik joango naiz etxera, merezi dituzun arreta eta sukaldaritza jaso dituzula jakinda. Gainerakoa berdin zait.\nPartekatu dezagun zoriontasuna. Zuk, sukaldearen beste aldean; eta nik, bertan saltsan ibilita.\nGune partekatu eta erreserbatuak, gela pribatua, mahai ireki edo luzeak, araurik gabeko espazio ireki honekin gozatu ahal izango dugu, denentzako pentsatuta baitago.\nTaberna itzela, kosmopolita eta anitza. Jateko, edateko, barre egiteko eta gozatzeko lekua.\nGure jatetxera bazatozte, zuzenean ikusiko duzue nola egiten dugun lan. Ez dago oztoporik edo mugarik. Zuen aurrean egiten dugu lan, gure sukaldaritza zentzu guztietan bizi dezazuen.\nPLATEA 24 mahaikide arte\nPALKOA 10 mahaikide arte\nKAMERINOA 8 mahaikide arte\nANFITEATROA 20 mahaikide arte\nErreserba bat egitera al zatoz? Gauza bat soilik esan nahi dizugu: Ahalegin guztiak egingo ditugu zure sen guztiak asetzeko.\nAIZPEA ETA XABI


Rajoyren Gobernuaren neurri ekonomikoen aurka bozkatuko du Amaiurrek\nRafael Larreinak kritikatu duenez, neurri horiek gizarteko sektore ahulenak kaltetuko dituzte eta langabezia eta pobrezia gehiago eragingo ditu.\nAmaiurrek iragarri du Espainiako Gobernuaren neurri ekonomiko berriak eztabaidatzeko Diputatuen Kongresuan egingo den saioan kontrak bozka emango du eta Euskal Herriak ekonomia eta fiskalitate gaietarako marko propioa behar duela aldarrikatuko du, krisiak eragindako arazoak modu sozial batean konpontzeko tresnak behar ditugulako.\nKrisiari aurre egiteko Rajoyren Gobernuak aurkeztu dituen neurrien aurka bozkatzeko Amaiurren arrazoiak azaldu ditu Rafa Larreina diputatuak: Neurri horiek gizarteko sektore ahulenak kaltetuko dituzte, politika fiskalean atzera egitea suposatzen du eta sektore espekulatiboei egiten die mesede.\nAmaiurren iritzian, Espainiako Gobernuak egoera sozio-ekonomikoaren azterketa okerra egin du. Gobernuaren helburu nagusia defizita hutsean geratzea da, baina lehentasuna langabeziarekin zuzenean amaitzea izan beharko litzateke, kritikatu du Larreinak.\nEra berean, aipatu neurriak indarrean jarrita pobreziak gora egitea ekarriko du, langabezia-tasa hazi egingo delako eta sektore ahulenak babesik gabe geratuko direlako.\nGauzak horrela, Larreinak ohartarazi du pentsioduneei, adibidez, PPk iruzurra egin diela eta erosteko ahalmena galduko dutela. Gutxiengo soldataren edota Dependentzia Legearen inguruan hartutako erabakiak ere salatu ditu.\nHorrez gain, Berrikuntzarako eta Garapenerako aurrekontuak edota funtzio publikorako aurrekontuak murrizteak lanpostuak galtzea eta zerbitzu publikoaren kalitateak okerrera egitea ekarriko du, iragarri du.\nAmaitzeko, Larreinak berretsi egin du kapital gehien dutenei gehiago eskatzearen aldekoa dela Amaiur. Gehien dutenek gehiago ordaindu behar dute, eta ez alderantziz.\nInformazio gehiago:Eitb: Rajoyren Gobernuaren neurri ekonomikoen aurka bozkatuko du Amaiurrek\n118 aldiz ikusita


Ashford Bidaiarien eta Car Eurostar trenak\nAshford bidaiari-tren txartela prezioak, ordutegiak, txartelak erreserbak eta trenak Ashford Paris, Brusela eta Lille bidaiatzen informazioa.\nKonparatu erabilgarri Ashford Eurostar txartela prezioak denbora errealean eta liburu merkeenak Ashford autoa eta bidaiarien Eurostar eta Ashford, Paris, Brusela eta Lille Eurostar trenak bidaiatzen berrespena berehalako online. Search pertsonalizatua\nTicket Prezioak eta Erreserbak Book Ashford Eurostar Tren Sarrerak Eurostar trenak aldez Ashford Paris, Brusela eta Lille bidaiatzen online for merkeenak Eurostar txartelaren prezioa merkeena gozatzeko.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Ashford bidaiarien edo auto Eurostar txartela, onboard ostatua eta ibilgailu mota guztiak ordaindu beharko da, eta hori benetan. a Ashford Eurostar txartelaren prezioa lortzeko eta zure Eurostar txartela erreserbatu segurtasunez online mesedez, denbora errealean Eurostar erreserba formularioa ezker. Halaber, gai bat gehitzeko zaude hotel zure helmugara, edo beste inon, zure Eurostar txartela zure Eurostar txartela erreserba osatuz. Ashford buruz gehiago\nAshford International da eskainitako soilik Eurostar helburua eraikitako geltoki bat da Kent kokatua eta horiek South East barne Sussex, Essex, Hampshire eta Surrey bizi komenigarria. Ashford International trenbide ugari zerbitzuak zerbitzatzen guztiak Kent eta Sussex osoko eta ez du mainline geltokia eta Eurostar terminal arteko metroan konektatzen da. horiek autoz bidaiatzen daude loturak bikaina M20 eta M25 bidez eta geltokia da, gutxi gorabehera, 10 minutu Junction 10 disko bat M20 galdu da. Eurostar terminal autoak 2000 gehienez espazio ditu. Parking kostuak £ 1 1 ordu ireki / £ 4.50 5 ordu gehienez for / £ 11.50 ordu 24 eta terminal direnean ordainduko zure autoa itzuli aurretik. At Ashford egiaztatu Beech Auzitegi lorategiak eta Tea Gelak, Challock, Kent Erresuma Batua bezalako leku ederra izan dezakezu. Badira ia 900 Ashford hiriko eliza bertan eliza txiki eta handiak katedralak barne nahasketa dira.\nKent bihotzean Nestling, Ashford herrialdeko azkarrena hazten Ingalaterrako herrietako bat da. orduko epean Eurostar bidez Londresen dagoen denbora trenez orain 40 minutu baino gutxiago eta Europako hiri batera, Ashford oraindik kudeatzen bere landa errekurtsoa mantentzeko. Ashford Kent-erdian dago, eta Kent lehenengo herrietan erabat estandar modernoa herri oso garatu batean aldatu zen. Ashford International 28 otsailaren 1996 inauguratu zen eta lehen ebakuntza trenak Frantziatik Waterloo, London amaitutzat. Orain trenak St Pancras International Londresen amaituko. Era berean, herri France hegaldi erregular aireportu bat du.\nEurostar abiadura handiko trenak Paris (Gare du Nord), Lille (Europa), Calais (Fréthun) eta Bruselan (Hego Midi) tik exekutatzen Ashford International geltokian gelditu. Bidaiariek Eurostar bidaiatzen UK Parisera (Gare du Nord), Lille (Europa), Calais (Fréthun) eta Bruselan (Hego Midi) geltokietan jasan UK pasaporte / NAN txekeak Frantzia / Belgika ere igo aurretik, baizik iritsi baino Erresuma Batuan. UK pasaporte txekeak ospatuko frantses / Belgikako pasaporte / NAN irteera estazioetan txekeak ondoren. Hala ere, UK ohiturak txekeak ospatuko Erresuma Batuan iristean. Bidaiariek Ashford International Frantzia / Belgika bidaiatzen frantziar pasaporte / NAN txekeak bidez geltokian trenera sartu aurretik, gaikako aduana bitartean egiaztapen ospatuko Frantzia / Belgika iristean lehorreratzeko jarraituz. Ashford International halaber, etxeko trenak zerbitzatzen nagusietako hainbat London geltokiak (ikus beherago). Ashford International geltokia zen 28 otsailaren 1996 on berriro ireki eta lehenengo nazioarteko trenak Waterloo, London abiatzen ebakuntza. geltokia Ingalaterrako lehenengo geldialdia Channel Tunnel trenbide link zen, trenak Frantzia eta Belgika Channel Tunnel bidez UK batetik lotzen zuzenean ahalbidetuz. 2007 abiadura handiko trenbide linea berri bat Ashford International instalatu zen Abiadura Handiko 1 deitu. Nazioarteko trenak guztiak orain St Pancras International tren geltokia Londresen izan zen, 2007 inauguratu aldez aurretik Waterloo, London jarduten zerbitzu guztiak ordezkatzeko ateratzen. 2009 Ashford International tren geltokia ere gehiago hobetu bere etxeko tren zerbitzua Britainia Handiko lehen abiadura handiko etxeko St Pancras International, London eta Ebbsfleet International, Kent trenak abian jarri zenetik. 2007 In St Pancras International berriro ireki eta aldez aurretik Waterloo, London jarduten zerbitzu guztiak ordezkatu. Trenak funtzionatzeko ordu bakoitzeko zuzeneko St Pancras Nazioarteko Ebbsfleet Nazioarteko eta Ashford International geltokien, maiz tren zerbitzuetan jarduten Bruselan, Calais, Paris, Disneyland Paris, Moutiers, Avignon, Lille eta Bourg St Maurice bidez. Uste da Ashford duten 893AD inguruan ezarritako likidazioa original bat, zein izan zen nahikoa handia eraisten liburuan aipamen bat, eliza eta bi izenarekin "Essetesford" 1086 in azpian errotak zerrendatzen dute jatorria. Ashford ofizialki merkatuan 1243 herri bat bihurtu zen eta 1600 igo zuen merkatu herri garrantzitsu bat bihurtu da, batez ere abeltzaintza arabera.\nBest Ashford Eurostar Tren Sarreren prezioa Bermatzeko\nBest Prezioa Bermatua - Beti gure txikiena eskuragarri Eurostar bidaiarien trenak txartelaren prezioa eskaintzen dizugu eta Ashford. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Ashford Eurostar txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Ashford Eurostar txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Ashford autoa eta bidaiarien Eurostar sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Ashford Eurostar txartela prezioak lortzeko, erabilgarritasuna eta liburu autoa eta bidaiarien Eurostar Ashford sarrerak eta gure eskuragarri txartelaren prezioa txikiena ikusteko gai zara. Eurostar Trainto.co.uk munduko lineako handiena Eurostar txartel banaketa-sarera 80 Eurostar Europako operadore garrantzitsuenek Ashford barne baino gehiago erreserbatu gaitasuna eskaintzen da, eta 1,200 beste, Erresuma Batua, Frantzia, Espainia, Irlanda, Holanda osoan Eurostar ibilbide baino gehiago, Ekialdeko Europa, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Gerra etorri zenean - Ahotsak.eus\nGerra etorri zenean
Gerra etortzearen errua emakumeek eta apaizek dutela dio, konfesalekutik etorri zela gerra. Jende dezente hil zuten Igeldon, ezagunak eta lagunak. Ondarretako kartzelara eraman, eta gero hil egiten zituzten. Cervera itsasontziak bonbak botatzen zituen. Jende askok harkaitz azpietan egiten zuen lo.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-062-033 kodeko bideoa nahi duzula aipatzea: ahotsak@ahotsak.eus\nGerra etortzearen errua emakumeek eta apaizek dutela dio, konfesalekutik etorri zela gerra. Jende dezente hil zuten Igeldon, ezagunak eta lagunak. Ondarretako kartzelara eraman, eta gero hil egiten zituzten. Cervera itsasontziak bonbak botatzen zituen. Jende askok harkaitz azpietan egiten zuen lo.\n-Gerra garaiyan… zuk gogoratzen dezu gerra nola etorri zan?\n-Hoixe, goatuko ez naiz ba! Goatuko ez naiz ba nola etorri zan gerra.\n-Ta nola, nola etorri zan?\n-Gerra ba al dakizu nola etorri zan? Netzako, apaizak eta emakumiak deu kulpa, gerra etortzeko. Konpesionaiyotik etorri zan gerra hemen.\n-Bai, pekatuak esan ta gero...\n-Pekatuak bakarrik ez, pekatuik ez zun... beak iten ez zuenik ez zuen galdetzen haik, beak iten zituenak galdetzen zituen ta... tontok, kontatu! Guk ez deu eskolik, baiño ni ez naiz horren tontua, ta tonta´re ez hoik ze iten zuen jakiteko.\n-Orduan hemen, e... Igeldon zer gertatu zan gerra etorri zanian?\n-Gerra etorri zanian, zer gertatuko zan? Jendia franko garbitu!\n-Jende asko hil zuten hemen?\n-Bai. Jendia dezente hil zuen hemen.\n-Eta ezagunak ziran?\n-Bai. Hoixe ezagunak, eta lagunak.\n-Eta nola... zeinek...? Atxilotuta eraman ala...?\n-Bai, bai, atxilotuta eaman ta... ta bota, putzua bota ta fuera!\n-Ta hementxe bertan hil zituzten, Igeldon?\n-Igeldo, “o sea”, kartzela bakizu nun zan...\n-Ondarretako kartzelara eraman eta gero...\n-Bai, bai. Eman ta zera bota!\n-Eta zuek beldurrik euki zenuten? Ez dakit, hemen bonbardeorik edo...\n-Hoi ezautu deu, bai. Hoi guk... Hemen egondu zan han... zea, barkua.\n-Cervera barku hori?\n-Bai, bai, hementxe, hementxe atze hortantxe. Eta beti tiratzen zitun harea.\n-Eta zuek erdiyan.\n-Gu erdin. Han bihan, guk ibiltzen genun terrenun botata… bota zun han. Kriston zulua in zun, gaiñea, bonbak.\n-Eta zuek ezkutatu-ta nun iten ziñaten?\n-Gu ezkutatu iñun ez...\n-Etxian ez dakit koltxoirik... batzuk koltxoiak jartzen zituzten leihuetan.\n-Guk ezerrez ez genun jartzen.\n-Ez deu jarri guk sekula.\n-Azpin-ta lo iteko... Hor harkaitzak bazian eta hor jende askok iten zun, uste det, lo. Baiño guk ez...\n-Zuek ez, zuek etxian egon ziñeten?\n-Gu beti etxian.\n-Zuk zenbat... orduan zenbat urte? Ez, oso gaztia ziñan...\n-Ez. Sasoi earra ordun nik. Sasoi earra ordun nekan nik.\nOzta-ozta salbatu omen zen aita\nOsaba atxilotu zutenekoa\ngerrako lehenengo egunak eta Ukituko leizea.\nFrantziako kontzentrazio-esparruko egoera\nGerra hasi eta giputxak etxean errefuxiatuta\nEguraldi txarra egiteko errezatzen\nOtazu jauregia; administratzaile lana\nNikasio Otzerinjauregi Iturriaga


Yolanda Trabudua (Biziz Bizi): <i>'txirrindulariok be eskubide osoa dogu errepideetan ibilteko'</i> - bizkaie.biz\nBarriketan III. urtea // 62. zenbakia\nYolanda Trabudua (Biziz Bizi): 'txirrindulariok be eskubide osoa dogu errepideetan ibilteko'\nBiziz Bizi Alkartea 1994an jaio zan, besteak beste, gizartean bizikletea erabilteko ohiturea zabaltzeko eta kotxearen alternatiba legez bizikletea aldarrikatzeko.\n'Alperkeria, askoren hondamendia' dakar esaera zaharrak eta kirola sufrimendutzat hartzen dabenak asko dirala kontuan hartuz, benetan gatxa izan da Biziz Bizi Alkartearen sensibilizazino ahalegina, hori bai, kirolerako ez eze, bizikletea garraiorako bide osasuntsua eta garbia dala aldarrikatu dau behin eta barriro.\nAlkartearen jardunaren eta bizikletearen erabilerearen ganean gehiago jakin guran, Biziz Bizira jo dogu eta hona hemen Yolanda Trabuduak emon deskuzan azalpenak:\n1. Aurten hamar urte bete ditu Biziz Bizi Alkarteak. Tarte horretan igarri dozue aldaketarik bizikletearen erabileran?\nHamar urte joan dira bai, konturatu barik. Bizikletearen erabilereari jagokonean, gaur egun lehen baino gehiago erabilten dala esango neuke baina halan da be, gitxi erabilten dala. Egia esan, azken 20 urteetako progresinoari begiratuta, kotxe edo ibilgailuen kantidadea asko gehitu da urietan. Bizikleta gehiago ikusten da urietan baina gero eta ibilgailu gehiago dagoanez, ez da horrenbeste igarten.\nKontua da ze jenteak seguridadea edo zeozelako babesa eskatzen dauala urietan bizikletea hartzeko; babes hori ezpiegiturek eskaintzen dabe, bidegorriek, aparkaleku bereziek eta enparauek eta, esangura horretan, azken urteotan zeozertxu hobetu dala esan daiteke. Dana dala, argi dago bidegorriak beharrezkoak izan arren, bide zati asko konpartidu egin behar doguzana ganerako ibilgailuakaz eta arazorik egon ez daiten ibilgailuetako gidariek onartu egin behar gaitue, geuk be eskubide osoa daukagulako errepideetan ibilteko. Uriak kotxeen erreinua dira eta zoritxarrez, gidari askok enbarazu edo traba legez ikusten gaitue errepidean.\n2. Hasierako helburuak eta gaur egungoak zeozelan aldatu egin dira?\nBai, helburuak bardin antzekoak dira. Biziz Bizi Herri Txirrindularien Alkartea da eta helburu nagusia uri barruan bizikletearen erabilerea bultzatzea da, besteak beste, garraiobide hau trakzino fisiko nahiz mekanikoko garraiobide guztien buru dalako energia eraginkortasunari jagokonez. Esan beharrik be ez dago bizikletan oinez baino hiru edo lau aldiz arinago joan gaitekezala eta esfortzuaren herenagaz; horregaitik, bizikletea 7 km. baino gitxiagoko uri barruko ibilbideetarako aukerarik onena eta merkeena da.\nHeburuen artean, sensibilizazino kanpainak, ikastaroak, erakusketak be antolatzen doguz eta zikloturismoa bultzatzeko, irteerak eta bestelakoak be egiten doguz urtean zehar.\nBeste alde batetik, Gipuzkoako 'Kalapie' eta Gasteizeko 'Bizikleteroak' taldeakaz batera, Estadu mailako Conbici koordinadoran sartuta gagoz eta urtero antolatzen diran topaketatan be izaten gara. Igaz, geuri tokau jakun antolatzea eta Bizkaian zeharreko ostera ederra preparau genduan etapaka. Horrezaz gan, 'Oinpeko' argitalpena be ataraten dogu; urtean 3-4 ale izaten dira eta barriak, agenda, txirrindulari lagunek munduan zehar egindako bidaien ganeko esperientziak, Trafiko Lege barriaren gorabeherak eta jasoten doguz.\n3. Gaur egun, zelako alkartea da Biziz Bizi eta zelako filosofia darabil?\nGobernuz kanpoko eta irabazi nahirik bako alkartea da gurea, Herri Txirrindularien Alkartea. Pentsamentu, ideologia eta edade guztietako lagunak onartzen dogu gurean. Gaur egun, 40 bat bazkide gara eta buru-belarri beharrean ibilten garanak 10-12 inguru. Diru gitxigaz baina borondate eta ahalegin handiagaz bizi dan alkartea da; hori bai, Bilboko Udalaren diru-laguntzinoa jasoten dogu eta inoiz Eusko Jaurlaritzearen zein Gipuzkoako Aldundiaren laguntzinoa be jaso dogu, berbarako 'Bizikletan ibilteko gidaliburu praktikoa' argitaratu genduanean. Bizkaiko Aldundiari be luzatu geuntson proposamena baina ez euskuen onartu.\nFilosofiari jagokonez, bizikletea garraiobide legez aldarrikatzen dogu eta oreka baten barruan bizitzearen alde egiten dogu eta uriak personen uriak eta ez automobilen uriak izatearen alde.\n4. Bizikleta Eguna eta bizikletan ibilteko gida praktikoa lako ekimenak bideratu dozuez. Jenteak zelan erantzuten dau?\nNahikoa ondo. Aurtengo Bizikleta Egunean 300 bat lagun alkartu ginan eta pozik gagoz, aroak be lagundu euskun eta, jakina, aro onagaz jentea errezago animetan da. Dana dala, bizikletea eguraldi onagaz lotzeko jokerea dago eta klitxe hori apurtu egin gurako geunke, bizikletea edozein momentutan eta aroa edozein izanda erabili daitekelako.\nBizikletan ibilteko gida praktikoak be erantzun ona euki dau baita erakundeen partetik be. Ikastetxeetan be zabaldu da, programazinoaren barruan, zehar lerroetan 'Bide-edukazinoa' atalean hain zuzen be. Zentro Zibiko guztietan be banatu dira eta geuk antolatzen doguzan ekitaldietan be emon izan doguz.\n5. Europan gurean baino askosaz gehiago erabilten da bizikletea. Zergaitik?\nBai, hemen baino askosaz gehiago erabilten dabe baina ez leku guztietan; Europan txirrindularien paradisua dira, besteak beste, Holanda eta Irlanda baina kontuan hartu behar da herrialde horreetan, errepide-plangintza nagusiak bizikleteari lekua emonda diseinetan dirala; maila horretara heltzeko asko falta jaku.\nHorrezaz gan, kultura eta tradizino kontua be izan daiteke baina argi dago txirrindulariak bere burua arriskuan ikusten badau, gitxieneko azpiegiturarik ez badauka, bizikletearen aukerea baztertu egingo dauala. Gure gizartean ohikoa da bizikletea eta arriskua eta bizikletea eta kirola lotzea eta, era horretara, garraiobidetzat zelan hartuko dabe? Agintariek zeresan handia dabe horretan, ze plangintza nagusietan bizikletearen alde egitea be jarrera kulturala izan daiteke, ezta?\n6. Europan jente asko doa beharlekura bizikletaz baina izerditan buzti-buzti eginda beharrean hastea ez da bape gustagarria. Euskal Herriko aroak eta orografiak be ez dabe asko laguntzen.\nEguraldiarena topiko hutsa da ze bizikletearen paradisuetan, Irlandan eta Holandan Euskal Herrian baino okerragoa izaten da urte osoan eta, halan da be, bizikletan dabiz hara eta hona. Izerdearena be aitatu dozu eta uste dot izerdi larregi bota beharrik ez dagoala bizikletan ibilteko, ze kontua ez da profesionalen antzera ahal dan arinen joatea. Ganera, giro sargoritsua dagoanean, oinez zoazela be izerdia botako dozu eta sarritan, ordu puntuetan batez be, garraiobide batzuetan be nahikoa izerdi bota behar izaten da. Norberaren kotxean, aire giroturik ez badaukazu be izertzan jarriko zara. Atxakia baino ez dira eguraldiaren eta orografiaren kontuak.\n7. Urietan bizikletea erabili ahal izateko nahitaezkoa da gitxieneko azpiegiturea (aparkalekuak, bidegorriak...). Udaletako agintariekaz izan dozue hartu-emonik?\nBai, lehen be esan deutsut, gitxieneko azpiegiturak behar-beharrezkoak dirana baina intermodalidadearen alde be egin behar da, izan be, bizikletea ganerako garraiobideen osogarri izan daiteke; bizikletea metroan, trenean edo autobusetan sartzen ixtea gauza handia da.\nBestalde, agintariakaz daukaguzan hartu-emonen harian, Bilboko Udalagaz ondo konpontzen gara eta diru-laguntzinoa be jasoten dogu. Ganerakoan, ekimen zehatzetarako Gipuzkoako Foru Aldundiaren eta Eusko Jaurlaritzearen laguntzinoa be jaso dogu inoiz.\n8. Harritzekoa izan arren, badagoz bizikletan ibilten ez dakitenak, gehienak edadekoak. Bizikletearen erabilerea gehienbat gazteen artean suspertzea da asmoa?\nGazteen artean bakarrik ez. Gure asmoa bizikletearen erabilerea suspertzea da baina oro har. Nagusiek be zergaitik ez dira bizikletan ibiliko, ganera ezin hobeto jatorke osasunerako. Erabilerea suspertzeagaz batera, bizikleteagaz behar dan moduan ibilten edo zirkuletan ikasteari be aparteko garrantzia emoten deutsagu ze bizikletan ibilten ez dakitenak ikastaroetan bizikletearen manejua arin hartu arren, gatxagoa izaten da errepidean errespetuz jokatzea eta bide nagusietan kotxe, kamioi eta autobusen artean ibiltea.\n9. Ohitura eta edukazino falteagaitik, akaso, motordun ibilgailuek 'jan, zapaldu' egiten dabez bizikletak. Egoera horreri aurre egiteko Critical Mass edo Masa Kritikoa sortu zan Californian 1992an.\nBatasunak indarra dakar, jakina eta horixe pentsau eben Masa Kritikoaren sortzaileek, izan be, trafikoaren egoerea ikusita, txirrindulari talde batek egindako protesta ekitaldia ohitura bihurtu zan gero, trafikoan eragin handia euki ebalako. Jakina, errepideetan gidariek desbardin ikusten dabez txirrindulari bakarra edo txirrindulari taldea. Talde osoa 'jatea edo zapaltzea' gatxagoa da. Hori bai, taldea alkartzea da asmoa jenteari erakusteko hor gagozala eta eskubidea daukagula bideetan ibilteko baina errespetuz jokatzea da oinarria eta inori kalterik ez egitea ze guk ez daukagu ezer kotxeen kontra.\n10. Euskal txirrindulari profesionalak 70etik gora dira aurten, zaletasun handia dago eta aurten be makinatxu bat hurreratuko dira Frantziako Tourreko pirineotako etapatara. Eguneroko joan-etorrietarako, barriz, gurago dogu kotxea edo garraio publikoa.\nKontraesana emoten dau baina jenteak antza kirol modura hartzen dau bizikletearena eta ez garraiobide moduan. Antxinako haizkolariak ez ziran kirolariak, egurra txikitzea eguneroko zereginetako bat zalako baina gaur egun kirol modalidadetzat hartzen dogu. Bizikletearen kasuan, modernidadeak jan egin dau bizikletea garraiobidetzat hartzeko jarrerea. Modernidadeak abantailak eta desabantailak dakarz eta horreri eusten deutsagu baina batzuetan ikusten dogu abantaila, desbantaila bihurtu dala; beraz, atzera egiten be jakin behar da eta orekea bilatzen, gu horren bila gabiz.\n11. Zuk zeuk erabilten dozu bizikletea beharrera joateko?\nBilbon bizi arren, Gernikan behar egiten dot eta joan-etorrian 65 kilometro inguru dira; bizikletan egingo baneuz, akaso profesionala izango nintzateke. Ez, kotxez edo trenez joaten naz beharrera baina erosketak egiteko eta Bilbo barruko gestinoetarako bizikletea erabilten dot.\n12. Datozen egunetarako ekitaldirik preparau dozue?\nBai. Bagilaren 20an, 'Txiki Tour' preparau dogu, 5 kilometroko uri barruko ibilalditxua txikientzat zein nagusientzat. Urtekerea eguerdiko 12:00etan izango da Bilboko Udaletxearen aurrean. Egun berean, Arriaga Plazan 'Bicitrueke' egingo dogu, bizikleteagaz lotutako gauzen azokea.\nBizikletan ibilteko gidaliburu praktikoa\nTxiki Tourrerako prest


2020-21 onartze prozesua – VIRGEN BLANCA Ikastetxe Publikoa\n2020-21 onartze prozesua\nAurrematrikula datorren 2020ko otsailaren 3 eta 7 artean egingo da. Prozesu honetarako laburbildu dizuegu informazio guztia beheko taula horretan. Hezkuntza Sailak informazio guztia bere web orrian zintzilikatu du.\nGogorarazten dizuegu ikastetxeko Ate irekien jardunaldia datorren 2020ko urtarrilaren 28an izango dela arratsaldeko 16:45etan; bertan ikastetxea eta gure hezkuntza proiektua ezagutzeko aukera izango duzue.\n–Ezagutu gure eskola Araudia\n–Epeak eta ordutegia\n–Aurkezten diren dokumentuak\nAte irekien jardunaldia –2020ko urtarrilaren 28a Onartuen zerrenda\n-Zerrendak ikastetxeko atezaintzan zintzilikatuko dira. Familia berriekin bilerak\n-Ekaina: jantoki eta haurtzaindegi zerbitzuekin\n-Iraila: bilera HHko tutoreekin.\n2018 2019 2019/20 2020-21 abiertas admisión ahobizi aurrematrikula aurre matrikula autobus autoubusa belarriprest berdintasuna bilera comedor deseos EDUCA emakumea euskaraldia ez fitxa garraioa GE Hezkidetza ikastetxea informativa jantokia jornada kanpaina korrika Laburmetraia navidad NIZE odisea online ordutegia puertas rutas Santa taxi taxia telefono transporte txiki zorionak


HITZEN LIOA HIRUTAN - JP Lohian & Klonen klana - Arrosa\nHITZEN LIOA HIRUTAN – JP Lohian & Klonen klana\nHitzen lihoa iruten KKinzona Irratia 2016/12/09\nAspaldiko partez KKinZonako estudioan elkartu gara bi liante HITZEN LIOA HIRUTAN berri bat osatzeko. Gaurkoan, Joseba Ponceren, JP Lohian & Klonen klana diskoa izan dugu protagonista. Diskoaz aritzeaz gain, kantu guztiak irakurri-aztertu-entzun ditugu. Gozamena guretzat! Espero zuentzat ere baietz.\nHurrengo saioa bi aste barru.\nPosted in Hitzen lihoa iruten\nNobedadez lepo gaurko 3Kortxea!\nHITZEN LIHOA – Liliana Felipe Ainhoarekin\nHITZEN LIOA HIRUTAN – Kau Kori Kura\nHITZEN LIOA HIRUTAN – Musikalak\nhitzen lioa hirutan – ANARI\nHITZEN LIOA HIRUTAN – Victor Jara\nHITZEN LIOA HIRUTAN – Rosvita


Bola jokoan neurtuko dira Zeanuriko kofradiak Altzustan\nUrri bigarrenaren 5ean, zapatuan, arrastiko 17:00etatik aurrera, Altzustako bolatokian jokatuko da Zeanuriko Kofradien arteko Bola Txapelketea.\nTaldea 4 bolarik osatuko dabe, bolari bakotxak 6 jaurtiketa egingo dauz, eta taldekide guztiak botatako txirloen batuketea hartuko da kontuan; beraz, txirlo gehien botatzen dauan taldea izango da irabazlea eta bardinketea egongo balitz, gerrea jokatuko litzateke.\nAurtengo udan, bakarkako bost txapelketa jokatu dira Zeanurin: Altzuan, Undurragan, Ipiñaburun, San Juston eta San Lontzon, eta toki bakotxean sailkatu ziran lehenengo lau bolariak hartu eben parte Zeanuriko Bakarkako Txapelketan, San Lontzo bigarren egunean. Irabazlea, Eusebio Larrazabal izan zan eta bigarren eta hirugarren tokietan Juantxo Ozerinjauregi eta Esteban Ozerinjauregi sailkatu ziran.\nAndrazkoai jagokienez, herri mailan antolatzen dan txapelketa bakarra San Lontzon jokatzen da eta irabazlea Miren Zuluaga izan zan, bigarrena Kasilda Egiluz eta hirugarren tokia Anita Astondoarentzat izan zan.\nKofradien arteko txapelketa hau antolatzea ezinezkoa izango litzateke erakunde eta enpresa pribaduen laguntza barik, eta Zeanuriko Udalaren babesa, Altzustako kofradiaren eta Altzustan bertan dagoan Ellauri Hoteleko Kiloterdi Txokoaren laguntzea izango dau.


Evaristo II — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Evaristo II\nOier, zoro-handiuste-megalomano-egozentriko hori gizajo bat izan zen, beti gaixorik, ia beti goibel. Megalomania hori koitadu depresibo askoren umore mota berezia da, hain maitagarria. Ez zuen piperrik ere saltzen. "Horrela mintzatu zen Zaratustra", 40 bat ale. Hamar, irakurtzen ez zekien jendeari berak oparitua (pentsioko atezaina, eta abar). Beste hogei, ezagunei eta senideei bidaliak. Erantzunetan, kortesiaren atzetik nabarmen, ez zutela liburua irakurri. Hori da piperrik ere saltzen ez dugun euskal saiakeragileon kontsolamendua: "ze ondo, Nietzsche bezala". Soilik erotu ostean hasi zen haren ospea apur bat zabaltzen.\nBaina haren liburuak bikainak dira. Honela mintzatu zen Zaratustra inoizko autolaguntza libururik onenetakoa, gainditu ez den lirika barregarri batez apaindua. Hori bai bihar dan moroko masajia arimarentzat. Hemen daukazu: http://www.ehu.es/ehg/klasikoak/\nEskerrikasko nerekin ez hasarratziangaittik, Markos (kristonak botatzen jittuadaz beti zuen kontura).\nEgixa esanda, perfectamente ulertzejuat halako gauzak idatzitta bape exitorik ez eukitzia bere sasoian. Ulertzen ez dotena da zergaittik izan dan GERO hain estimatua.\nIdeia berri garrantzitsuak ekarri eta grazia handiz adierazi zituelako, eta intuizio harrigarriko psikologoa izan zelako. Edozein aforismotan nabari da, kontzeptu ezagunagoetan ez ezik (betiereko itzulera, botere nahia, jainkoaren heriotza, gaingizona...). Adibidez: oso-oso hasieratik uste izan du gizakiak badela beste mundu bat, hil ostean hara zoazela, hildakoak han bizi direla, badirela bizidunak haraindi horrekin harremanak dituztenak... Zergatik otu zaio gizakiari horrelako zerbait, hain arraroa? Batzuek erantzungo zuten: egia baita. Nietzscheren erantzuna: ametsengatik. Ametsetan, izan ere, bizirik baleude bezala ageri zaizkigu hildakoak. Hortaz, ondorioztatu zuen gizakiak, hil ostean bizirik jarraitzen duzu eta arimaren bidez bizidunok ere arbaso hilekin bildu gaitezke. Zentzumenenaz gain beste mundu bat dago, zerua, ideien mundua, Jainkoaren altzoa... Nietzsche ez zen hori ukatzera mugatu: egiantzeko azalpen bat aurkitu ere zion.